hotchpotch/miracl-hf-unified huggingface dataset:
108 ผู้ยิ่งใหญ่เขาเหลียงซาน
108 ผู้ยิ่งใหญ่เขาเหลียงซาน () เป็นละครโทรทัศน์ที่กล่าวถึงเรื่องราวของวรรณกรรมที่เป็น 1 ใน 4 สุดยอดวรรณกรรมจีน เรื่อง ซ้องกั๋ง ในประเทศมาเลเซีย จะออกอากาศช่อง 8TV นำแสดงโดย จาง ฮั่นอวี่, หลี่ จงฮั่น, หู ตง, หวง ไห่ผิง, เฉิน หลง, เจียง กังฉาน, เจ้า หู, เหยิน กวน, อัน อี่เซวียน ออกอากาศทางช่อง ช่อง 3 แฟมิลี ในประเทศไทย
ในยุคเป่ยซ่งขุนนางกังฉินเรืองอำนาจ อาณาประชาราษฏร์ทุกข์ยากลำเค็ญ ภายในเขตซันตง มีซ่งเจียง หลินชง อู่ซง หลู่จื้อเซิน เป็นอาทิ ได้รวบรวมวีรบุรุษผู้กล้าซึ่งเปี่ยมด้วยคุณธรรมและความกล้าหาญ 108 คนลุกขึ้นกำจัดสิ่งชั่วร้ายแทนสวรรค์ ต่อสู้กับขุนนางที่ฉ้อราษฏร์บังหลวง งัดข้อกับอำนาจบาตรใหญ่ เพื่อความผาสุกของอาณาประชาราษฏร์ ต่อมา ภายใต้การนำของซ่งเจียง วีรบุรุษผู้กล้าแห่งเหลียงซาน ต่างก็เป็นที่ยอมรับ
(และอีกมากมาย)
พรรคท้องถิ่นก้าวหน้า (พ.ศ. 2514)
พรรคท้องถิ่นก้าวหน้า () เป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2511 โดยยื่นจดทะเบียนต่อปลัดกระทรวงมหาดไทย ในฐานะนายทะเบียนพรรคการเมือง เมื่อวันที่ 15 มีนาคม พ.ศ. 2514ทะเบียนเลขที่ 16/2514 โดยมีหัวหน้าพรรคคือ นายชำนาญ ยุวบูรณ์ รองหัวหน้าพรรคคือ นางสุนทรี ชมธวัช เลขาธิการพรรคคือ นางแร่ม พรหโมบล บุญยประสพ กรรมการอำนวยการอื่น ได้แก่ ร้อยเอก บุญ สนิทพันธ์ นายมณี วงศ์เครือมั่น นายเอี่ยม อร่ามรักษ์ นายแนบ เมฆใหญ่ นายยวง ชูตินันท์ นายลพ มัติศิลปิน นายวิศาล ภัทรธรรมมาศ นายประชุม ทองมี นายพงษ์ศักดิ์ ปัณยาชีวะ นายสมเจตน์ ชวนชาติ นายธีระยุทธ ไกรณรงค์ นายสมัย จินตกานนท์ นายสโรช รัตนากร นายอุดม มหาวังศวัต นายแสวง จินดานนท์ นายประสงค์ รังสิวัฒนะ พันตำรวจโท ประจักรา บุนนาค พันตำรวจเอก ศิริ คชหิรัญ นายผูกพัน อินทวงศ์ นายอารีย์ ตันติเวชกุล
พรรคท้องถิ่นก้าวหน้า จัดตั้งได้ไม่นานก็ต้องสิ้นสุดบทบาทลง เช่นเดียวกับพรรคการเมืองที่จัดตั้งขึ้นตามพระราชบัญญัติพรรคการเมือง พ.ศ. 2511 ทั้งหมด เนื่องจากการปฏิวัติของจอมพลถนอม กิตติขจร เมื่อวันที่ 17 พฤศจิกายน พ.ศ. 2514
สุจิต บุญบงการ, การพัฒนาการเมืองของไทย: ปฏิสัมพันธ์ระหว่างทหาร สถาบันทางการเมือง และการมีส่วนร่วมทางการเมืองของประชาชน, กรุงเทพฯ: สำนักพิมพ์จุฬาลงกรณ์มหาวิทยาลัย, 2531
เสริมศักดิ์ พงษ์พานิช, การสมัครรับเลือกตั้งในนามของพรรคการเมืองในประเทศไทย, วิทยานิพนธ์หลักสูตรชั้นปริญญาโท ภาค 2 ทางรัฐศาสตร์ คณะรัฐศาสตร์ มหาวิทยาลัยธรรมศาสตร์, 2519
ขวัญกวินท์ ธำรงรัฐเศรษฐ์
ขวัญกวินท์ ธำรงรัฐเศรษฐ์ หรือชื่อเดิม จุฑารักษ์ ยุ่นประยงค์ และ กวิสรา ยุ่นประยงค์ เกิดวันที่ 20 ตุลาคม พ.ศ. 2531 ภูมิลำเนาเป็นคนจังหวัดชลบุรี เป็นนักแสดงหญิงชาวไทยสังกัดสถานีโทรทัศน์สีกองทัพบกช่อง 7 ปัจจุบันเป็น ช่อง 7 HD
แจ้งเกิดในวงการบันเทิงด้วยการประกวด มิสไทยแลนด์ยูนิเวิร์ส ปี 2554 และได้รับตำแหน่ง "งามอย่างไทย"
หลังจากนั้นสาวเกี่ยวก้อยได้สร้างผลงานถ่ายแบบหลายฉบับ รวมไปถึงการรับบทบาทนักแสดง โดยผลงานแจ้งเกิดที่ทำให้หลายคนรู้จักเธอมากขึ้น ก็คือ บท "ดอกแก้ว" จากละครเรื่อง "กุหลาบเล่นไฟ"
CYP2C8
ไซโทโครม P450 2C8 (; ชื่อย่อ: CYP2C8; ) เป็นเอนไซม์ในมหาสกุลไซโทโครม P450 ซึ่งระบบออกซิเดชันอเนกประสงค์ของร่างกาย โดย CYP2C8 มีหน้าที่ในการกระตุ้นให้เกิดเมแทบอลิซึมของสารกลุ่มซีโนไบโอติคส์ในร่างกาย และยังสามารถแสดงคุณสมบัติเป็นอีพอกซีจีเนส ซึ่งจะมีประโยชน์ในการเมแทบอไลซ์กรดไขมันไม่อิ่มตัวสายยาว อย่างกรดอะราคิโดนิก กรดไอโคซาเพนทาอีโนอิก กรดดอคโคซาเฮกซาอีโนอิก และกรดลิโนเลอิก ให้อยู่ในรูปที่มีฤทธิ์ทางชีวภาพ ทั้งนี้ เอนไซม์ CYP2C8 ถูกควบคุมโดยยีน "CYP2C8" ซึ่งอยู่บนโครโมโซมคู่ที่ 10 โลคัส 10q23.3 และถือเป็นส่วนหนึ่งของกลุ่มยีน cytochrome P
ลิแกนด์ของ CYP2C8 มีอยู่หลายชนิด ซึ่งสามารถแบ่งออกได้เป็น 3 กลุ่มหลัก คือ ลิแกนด์ที่เป็นสารซับสเตรต สารเหนี่ยวนำ (enzyme inducer) และสารยับยั้ง (enzyme inhibitor) ดังแสดงรายละเอียดในตารางด้านล่าง โดยความแรงของการเป็นสารยับยั้งนั้นสามารถออกได้เป็น 3 กลุ่มย่อย ได้แก่
CYP2C8 ถือเป็นโปรตีนอีกชนิดหนึ่งในไซโทโครม P450 ที่สามารถแสดงคุณสมบัติเป็นอีพอกซีจีเนส ซึ่งถือเป็นเอนไซม์ที่สำคัญที่คอยตอบสนองต่อกรดไขมันไม่อิ่มตัวสายยาวภายในร่างกาย โดยตำแหน่งพันธะคู่ (เช่น อัลคีน) ของกรดไขมันดังกล่าวซึ่งถือเป็นส่วนหนึ่งของโครงสร้างจำพวกอีพอกไซด์นั้นถือเป็นส่วนที่ช่วยกระตุ้นให้ CYP2C8 ตอบสนองต่อกรดไขมันเหล่านี้ สารเมแทบอไลต์ที่เกิดขึ้นจากการเมแทบอลิซึมกรดไขมันไม่อิ่มตัวสายยาวชนิดต่างๆ ด้วย CYP2C8 ได้แก่
นอกจาก CYP2C8 แล้ว CYP2C9, CYP2C19, CYP2J2 และอาจรวมถึง CYP2S1 ถึงเป็นเอนไซม์สำคัญที่เป็นแหล่งสร้าง EET ซึ่งอาจรวมถึง EEQs, EDPs, และอีพอกไซด์ของกรดไลโนเลอิก
ชีนดวีนตอนล่าง
ชีนดวีนตอนล่าง คือบริเวณพื้นที่รอบปากปล่องภูเขาไฟประมาณ 7 ถึง 8 หลุม ตั้งอยู่ทางทิศตะวันตกเฉียงเหนือ 30 กิโลเมตร (20 ไมล์) จากเมืองโมนยวา เขตซะไกง์ ประเทศพม่า
ภูเขาไฟเริ่มเกิดขึ้นในช่วงปลาย สมัยไพลโอซีน และ สมัยไพลสโตซีน หลังจากนั้นภูเขาไฟจึงสงบลง (สถาบันสมิธโซเนียน จัดรหัสภูเขาไฟเป็นเลข 275090) จากข้อมูลภูเขาไฟทั่วโลกของสถาบันสมิธโซเนียน บันทึกข้อมูลว่าไม่มีการปะทุของภูเขาไฟในช่วงสมัยโฮโลซีน หรือย้อนหลัง 10,000 ปีจากปัจจุบัน
ประเภทกลุ่มหินที่สำคัญคือ หินบะซอลต์, หินไรโอไลต์, หินเดไซต์ และ หินแอนดีไซต์
ปล่องภูเขาไฟสามถึงสี่หลุมมีทะเลสาบ มีหนึ่งหลุมอยู่ทางตะวันออกของแม่น้ำชีนดวีน ส่วนหลุมที่เหลืออยู่ทางทิศตะวันตก ทะเลสาบทางตะวันออกคือ ตวีนตอง และทะสาบแห่งอื่นๆ เช่น ตองปเยาะ, ตวีนมา และ เยคา ในทะเลสาบมีสาหร่ายสีเขียวแกมน้ำเงิน สไปรูลินา เจริญเติบโตขึ้น มีการเก็บเกี่ยวทำให้แห้งและขายเป็นยา เมื่อปลายปี พ.ศ. 2557 มีรายงานว่ารัฐบาลพม่ามีแผนที่จะเสนอชื่อทะเลสาบตวีนตองเพื่อเป็นแหล่งมรดกโลก
ชิงแชมป์โลก
เวิลด์แชมเปียนชิป () หรือ ชิงแชมป์โลก เป็นการแข่งขันกีฬาระหว่างประเทศที่เปิดกว้างให้กับคู่แข่งชั้นนำจากทั่วโลก โดยมีตัวแทนจากแต่ละประเทศ ผู้ที่ชนะการแข่งขันดังกล่าวนั้นจะถือว่าสูงที่สุดหรืออยู่ในความสำเร็จสูงสุดในกีฬา
เอเวอรีติงแฮสเชนจด์
"เอเวอรีติงแฮสเชนจด์" () เป็นเพลงที่แต่งโดยนักร้องนักแต่งเพลงชาวอเมริกัน เทย์เลอร์ สวิฟต์ และนักร้องนักแต่งเพลงชาวอังกฤษ เอ็ด ชีแรน จากสตูดิโออัลบั้มที่สี่ของสวิฟต์ชื่อ "เรด" (2012) เพลงผลิตโดยบุตช์ วอล์กเกอร์ ออกจำหน่ายเป็นซิงเกิลที่หกจากอัลบั้มในวันที่ 16 กรกฎาคม ค.ศ. 2013 "เอเวอรีติงแฮสเชนจด์" เป็นกีตาร์บัลลาด ผสมผสานแนวเพลงพื้นเมืองกับป็อป เนื้อหาเกี่ยวกับ "ความต้องการรู้จักคนรักคนใหม่ให้มากขึ้น"
ซิงเกิลได้รับการตอบรับจากนักวิจารณ์แบบผสมกัน โดยนักวิจารณ์รู้สึกครึ่ง ๆ กลาง ๆ กับบทประพันธ์ "เอเวอรีติงแฮสเชนจด์" ขึ้นสูงสุดที่อันดับ 32 บนชาร์ต"บิลบอร์ด"ฮอต 100 และขึ้นสิบอันดับแรกในชาร์ตหลายประเทศ เช่น เบลเยียม ไอร์แลนด์ และสหราชอาณาจักร มิวสิกวิดีโอเพลง "เอเวอรีติงแฮสเชนจด์" เผยแพร่ทางช่องวีโวของสวิฟต์ในวันที่ 6 มิถุนายน ค.ศ. 2013 สวิฟต์แสดงเพลง "เอเวอรีติงแฮสเชนจด์" ร่วมกับชีแรนในรายการ"บริเทนส์กอตทาเลนต์" เมื่อวันที่ 8 มิถุนายน ค.ศ. 2013 สวิฟต์แสดงเพลงนี้ในทัวร์คอนเสิร์ต เรดทัวร์ (2013) ด้วย
7 วันนี้ พี่ขอเป็นพระเจ้า
"7 วันนี้ พี่ขอเป็นพระเจ้า "() เป็นภาพยนตร์ที่สร้างขึ้นเมื่อ ค.ศ. 2003 กำกับโดย Tom Shadyac เขียนโดย Steve Koren, Mark O'Keefe และ Steve Oedekerk พร้อมกับ จิม แคร์รีย์ รับบทเป็นบรูซ โนแลนด์ คนประกาศข่าวในโทรทัศน์ไปบอกพระเจ้า (มอร์แกน ฟรีแมน) ว่าทำงานนี้ไม่ดี และเขาขอเป็นพระเจ้าเองเป็นเวลาหนึ่งสัปดาห์
เผิง กวนอิง
เผิงกวนอิง หรือ เผิงก้วนอิง () เป็นนักแสดงชายชาวจีน เกิดเมื่อวันที่ 18 กุมภาพันธ์ พ.ศ. 2529 บ้านเกิดอยู่ที่เมืองฉางชุน มณฑลจี๋หลิน ประเทศจีน จบการศึกษาจาก Beijing Film Academy สถาบันภาพยนตร์ปักกิ่งซึ่งเป็นสถาบันที่มีชื่อเสียงด้านการภาพยนตร์และการแสดงของประเทศจีน
https://baike.baidu.com/item/%E5%BD%AD%E5%86%A0%E8%8B%B1/9005483
รางวัลภาพยนตร์แห่งชาติ สุพรรณหงส์ สาขากำกับภาพยอดเยี่ยม
ผู้ชนะและผู้เข้าชิงมากกว่าหนึ่งครั้ง
ภวัต พนังคศิริ
ภวัต พนังคศิริ (ชื่อเล่น ใหม่) เป็นผู้กำกับภาพยนตร์ ผู้กำกับละครโทรทัศน์ชาวไทย เริ่มกำกับภาพยนตร์เรื่องแรกคือ "Six หกตายท้าตาย" ในปี พ.ศ. 2547 จากนั้นมีผลงานกำกับภาพยนตร์อื่น ๆ อย่าง "อรหันต์ซัมเมอร์", "หลุดสี่หลุด", "ตีสาม After Shock" ตอนทางด่วน และ "นาคปรก" ภาพยนตร์ที่นำเสนอเนื้อหาว่าด้วยพุทธศาสนาและด้านมืดของคน ภวัตได้รับการเสนอชื่อเข้าชิงรางวัลในสาขาบทภาพยนตร์ยอดเยี่ยม จากการเขียนบทภาพยนตร์ "นาคปรก" จากรางวัลสุพรรณหงส์ และรางวัลชมรมวิจารณ์บันเทิง และได้รางวัลไปจากรางวัลภาพยนตร์ไทย ชมรมวิจารณ์บันเทิง ครั้งที่ 19
ด้านผลงานละคร กำกับภาพยนตร์หลายเรื่องให้กับบริษัท บรอดคาซท์ ไทย เทเลวิชั่น จำกัด อาทิ "เพลิงสีรุ้ง", "สวย เริ่ด เชิด โสด", "เรือนหอรอเฮี้ยน", "บ่วง", "มัจจุราชสีน้ำผึ้ง", "มาดามดัน", "บางระจัน", "กามเทพหรรษา", "กามเทพออกศึก", "คำรักจากก้อนหิน" และ "บุพเพสันนิวาส" ภวัตเคยได้รับการเสนอชื่อเข้าชิงรางวัลนาฏราช ในสาขา ผู้กำกับละครยอดเยี่ยม จากละครเรื่อง "บ่วง" แต่พ่ายให้กับ ชนินทร ประเสริฐประศาสน์ จากละครเรื่อง "แรงเงา"
ลู่เจีย (ฮั่นตะวันตก)
ลู่เจีย หรือ ลู่กู (; 240 — 170 ปีก่อนคริสตกาล) ขุนนางในสมัย ราชวงศ์ฮั่นตะวันตก โดยเป็นอัครมหาเสนาบดีในรัชสมัย จักรพรรดิฮั่นเกา
เทศบาลตำบลหลวงใต้
เทศบาลตำบลหลวงใต้เป็นหน่วยปกครองส่วนท้องถิ่น ในตำบลหลวงใต้ อำเภองาว จังหวัดลำปาง เป็นเทศบาลแห่งที่สองของอำเภองาว 
เทศบาลตำบลหลวงใต้ได้รับการยกฐานะจากสภาตำบลจัดตั้งเป็นองค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ตามประกาศในราชกิจจานุเบกษา
ลงวันที่ ๑๖ธันวาคมพ.ศ. ๒๕๓๙ และได้ยกฐานะเป็นเทศบาลตำบลหลวงใต้เมื่อ วันที่ ๒๗ ตุลาคม พ.ศ. ๒๕๕๒ โดย อยู่ห่างจากที่ว่าการอำเภองาว ประมาณ ๕ กิโลเมตร ห่างจากตัวจังหวัดลำปางประมาณ ๘๐ กิโลเมตร
เทศบาลตำบลหลวงใต้ http://www.luangtai-ngao.go.th
แผ่นดินไหวที่ซานฟรานซิสโก ค.ศ. 1906
แผ่นดินไหวที่ซาน ฟรานซิสโก ค.ศ. 1906 เกิดขึ้นที่แคลิฟอเนียตอนเหนือเมื่อเวลา 5:12 น. วันที่ 18 เมษายน มีมาตราขนาดโมเมนต์อยู่ที่ 7.9 และมาตราเมร์กัลลีอยู่ที่ระดับ XI (อันตราย). สามารถรู้สึกได้ตั้งแต่เมืองยูเรก้าทางเหนือ จนถึงSalinas Valley ทางใต้ หลังจากนั้นมีไฟไหม้ครั้งใหญ่เป็นเวลาหลายวัน ผลที่เกิดขึ้นทำให้มากกว่า 3,000 คนเสียชีวิต และมากกว่า 80% ของเมืองซานฟรานซิสโกถูกทำลาย
พันปี
คำว่า kyr หมายถึง "พันปี"
Kyr มักจะมีในภาษาอังกฤษ โดยเฉพาะอย่างยิ่งในธรณีวิทยาและดาราศาสตร์สำหรับหน่วยของ 1,000 ปี หรือสหัสวรรษ คำว่า k เป็นคำอุปสรรคเอสไอของกิโล หรือ 1,000 ที่มีคำว่า yr หรือ year อยู่ข้างหลัง
เอนด์เกม (เพลง)
"เอนด์เกม" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ร้องรับเชิญโดยนักร้องชาวอังกฤษ เอ็ด ชีแรน และแร็ปเปอร์ชาวอเมริกัน ฟิวเชอร์ อยู่ในสตูดิโออัลบั้มที่หก "เรพิวเทชัน" (2017) เพลงแต่งโดยพวกเขาสามคน และโปรดิวเซอร์ แมกซ์ มาร์ติน และเชลล์แบ็ก ออกเผยแพร่ครั้งแรกในคลื่นวิทยุเพลงป็อปของฝรั่งเศสเป็นซิงเกิลที่สามจากอัลบั้ม เมื่อวันที่ 14 พฤศจิกายน ค.ศ. 2017
จากบทวิจารณ์ใน "พิตช์ฟอร์ก" นักวิจารณ์คนหนึ่งเขียนว่า "เอนด์เกม" เป็น "เพลงที่ดูดซึมและไหลกลับการผสมผสานของดนตรีแร็ปและอาร์แอนด์บีในยุค 2017 ได้" แต่กล่าวว่า "มีบางอย่างที่ไม่เป็นแรงบันดาลใจเลยในการมอบหน้าที่ให้มาร์ตินรวมส่วนประกอบที่จืดชืด แทนการมุ่งตรงไปที่ต้นเรื่อง ผู้ที่อย่างน้อยไม่ได้สงสัยว่าเพลงของเทย์เลอร์ สวิฟต์กับเมโทร บูมิน จะเป็นอย่างไร" "วัลเชอร์" คาดการณ์ว่าจะเป็นหนึ่งในซิงเกิลที่ประสบความสำเร็จมากขึ้นที่อัลบั้มจะผลิตออกมาได้ เพราะมีจังหวะติดหู โดยเฉพาะจากท่อนที่ร้องโดยฟิวเชอร์ ในบทวิจารณ์เชิงบวกบทหนึ่ง เขียนโดย"ไทม์" กล่าวว่า "เอนด์เกม" เป็น "เพลงแนวสโลว์แจมที่สะท้อนตนเอง" บทวิจารณ์จาก"สปิน" แนะว่าแม้ว่าเพลงจะ "ใช้ได้" ในเรื่องการบรรยายถึงการหาความรักแม้ว่าจะมีการต่อต้าน แต่เพลงที่ออกมาก่อนหน้านี้ ท่อนที่ฟิวเชอร์ร้อง หรืออัลบั้มของฟิวเชอร์ ทำได้ดีกว่า
อาการกลัวอิสลาม
อาการกลัวอิสลาม () เป็นความเกลียดกลัวอย่างรุนแรง หรือความเดียดฉันท์ต่อศาสนาอิสลามหรือมุสลิม โดยเฉพาะอย่างยิ่งเมื่อมองว่าเป็นกำลังภูมิรัฐศาสตร์หรือบ่อเกิดของการก่อการร้าย
คำนี้เป็นคำสร้างใหม่ในคริสต์ทศวรรษ 1970 และโดดเด่นขึ้นระหว่างคริสต์ทศวรรษ 1980 และ 1990 และมีความโดดเด่นในนโยบายสาธารณะด้วยรายงานโดยคณะกรรมการพิพิธภัณฑ์และอาการกลัวอิสลามบริติชของรันนีมีดทรัสต์ ชื่อ อาการกลัวอิสลาม: ความท้าทายสำหรับเราทุกคน (ปี 1997)
สาเหตุและลักษณะของอาการกลัวอิสลามยังมีการโต้เถียงกัน นักวิจารณ์บางคนระบุว่าอาการกลัวอิสลามเพิ่มขึ้นจากเหตุวินาศกรรม 11 กันยายน พ.ศ. 2544 บ้างว่ามาจากการก่อการร้ายหลายครั้งในทวีปยุโรปและสหรัฐ บ้างสัมพันธ์กับการมีมุสลิมในสหรัฐและสหภาพยุโรปมากขึ้น บ้างยังสงสัยความถูกต้องของคำนี้ นักวิชาการ S. Sayyid และ Abdoolkarim Vakil ยืนยันว่าอาการกลัวอิสลามเป็นการตอบสนองต่อการถือกำเนิดของอัตลักษณ์สาธารณะของมุสลิมที่แตกต่าง และการมีมุสลิมไม่ใช่ตัวบ่งชี้ระดับของอาการกลัวอิสลามในสังคม โดยว่าสังคมที่แทบไม่มีมุสลิมเลยแต่มีอาการกลัวอิสลามแบบสถาบันหลายแบบอยู่
มีเงื่อนไขที่เป็นไปได้หลายชื่อที่มีส่วนทำให้มีความรู้สึกและทัศนคติต่อศาสนาอิสลามหรือมุสลิมในแง่ลบ เช่น การต่อต้านมุสลิม, มีอคติต่อมุสลิม ฯลฯ ในเยอรมันจะใช้ "Islamophobie" (ความกลัวต่อมุสลิม) และ "Islamfeindlichkeit" (ความเป็นปรปักษ์ต่อมุสลิม) . ในสเกดิเนเวีย "Muslimhat" หมายถึง "ความเกลียดชังต่อมุสลิม".
นอกจากนี้ยังมีคำอื่นอีกในการต่อต้านอิสลาม เช่น Muslimophobia, Islamophobism, antimuslimness  "Islamophobes", "Islamophobists", "anti-Muslimists", "antimuslimists", "islamophobiacs", "anti-Muhammadan "(ต่อต้านมุฮัมหมัด)"," "Muslimphobes"  "anti-mosque "(ต่อต้านมัสยิด), "anti-Shiites". (ต่อต้านชีอะฮ์), "anti-Sufism" (ต่อต้านซูฟี) และ "anti-Sunni" (ต่อต้านซุนนี)
คำว่า "Islamophobia" เป็นคำสร้างใหม่ เป็นคำประสมของ "Islam" (อิสลาม) และ "-phobia "(ความกลัวสิ่งใดสิ่งหนึ่ง)
ข้อมูลจากพจนานุกรมภาษาอังกฤษฉบับออกซฟอร์ดคำนี้หมายถึง "การไม่ชอบหรือกลัวอิสลาม โดยเฉพาะอย่างยิ่งในทางการเมือง และการเป็นปรปักษ์ต่อมุสลิม"
อรุโณชา ภาณุพันธุ์
อรุโณชา ภาณุพันธุ์ (ชื่อเล่น หน่อง) เกิด 6 กรกฎาคม เป็นผู้จัดละคร กรรมการผู้จัดการบริษัทบรอดคาซท์ ไทย เทเลวิชั่น
อรุโณชาเป็นธิดาเพียงคนเดียวของ หม่อมเจ้าอรุณแสงไข ภาณุพันธุ์ กับ คุณชุมพล ทองรักษ์ เป็นพระนัดดาของพระเจ้าวรวงศ์เธอ พระองค์เจ้านิพันธุ์ภาณุพงศ์ กรมหมื่นภาณุพงศ์พิริยเดช กับ หม่อมอรุณ ภาณุพันธุ์ ณ อยุธยา เป็นพระปนัดดา สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เธอศึกษาจบจากคณะนิเทศศาสตร์ จุฬาลงกรณ์มหาวิทยาลัย ยังศึกษาจบศิลปศาสตร์ดุษฎี บัณฑิตกิติมศักดิ์ สาขาวิทยุโทรทัศน์และสื่อดิจิตอล จากมหาวิทยาลัยเกษมบัณฑิต วิทยาเขตร่มเกล้า
หลังจากเรียนจบ ก็ได้เข้าทำงานที่ฝ่ายผลิตที่ช่อง 3 ทำงานตั้งแต่กำกับบท แล้วค่อยเป็นผู้กำกับเวที จากนั้นก็เป็นผู้ช่วยผู้กำกับรายการ จนกระทั่งถึงตำแหน่งผู้กำกับรายการ ได้มีส่วนร่วมในการผลิตละคร ทำรายการวาไรตี้ รายการเกมโชว์ รายการผู้หญิง รายการข่าว ของทางช่องหลายรายการ เธอยังทำรายการสารคดีเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสทรงเจริญพระชนม พรรษา 60 พรรษา โดยเป็นผู้กำกับและดูแลการผลิตทั้งหมดเผยแพร่ทางสถานีโทรทัศน์ทุกช่อง และในฐานะผู้กำกับรายการ เธอยังเป็นผู้กำกับรายการผู้หญิงคนแรกของช่อง 3
อรุโณชาก่อตั้งบริษัทบรอดคาซท์ ไทย เทเลวิชั่น เมื่อปลายปี พ.ศ. 2532 โดยทำรายการแรกคือ "Health Show" และทำละครยาวเรื่องแรกคือ "หวานมันฉันคือเธอ" บรอดคาซท์ที่เธอดูแลยังผลิตผลงานละคร เช่น "ดอกส้มสีทอง", "แรงเงา", "มงกุฎดอกส้ม", และ "บุพเพสันนิวาส" เป็นต้น
อรุโณชาได้รับรางวัลไนน์เอ็นเตอร์เทน อวอร์ดส์ ครั้งที่ 4 สาขารางวัลบุคคลเบื้องหลังแห่งปี ได้รับรางวัลพิฆเนศวร ประจำปี 2560 รางวัลกิตติมศักดิ์ด้านส่งเสริมโทรทัศน์ ยังได้รับรางวัลสตรีผู้นำดีเด่นแห่งเอเชีย (Woman in Leadership Forum Asia 2012) สาขาสื่อสารมวลชน ซึ่งรางวัลนี้เป็นส่วนสำคัญส่วนหนึ่งของการจัดการประชุมผู้นำสตรี แห่งเอเชีย ครั้งที่ 2 ที่กรุงกัวลาลัมเปอร์ ประเทศมาเลเซีย และได้รับรางวัลสุดยอดนักธุรกิจสตรีอาเซียน (Outstanding ASEAN Women Entrepreneurs 2015) จากสมาพันธ์นักธุรกิจสตรีอาเซียน ซึ่งเป็นรางวัลส่งเสริมบทบาทของนักธุรกิจสตรีอาเซียน และยกย่องเชิดชูเกียรตินักธุรกิจสตรีอาเซียนที่ประสบความสำเร็จ ซึ่งมีการมอบรางวัลขึ้นที่กรุงฮานอย ประเทศเวียดนาม
ด้านชีวิตส่วนตัว สมรสกับอรรควุฒิ สุวรรณประกร รองประธานบริษัท แพน ราชเทวี กรุ๊ป จำกัด (มหาชน)
ฟลอริดาจอร์เจียไลน์
ฟลอริดาจอร์เจียไลน์ () เป็นนักร้องคู่แนวคันทรีชาวอเมริกัน ประกอบด้วยนักร้องนำ ไทเลอร์ ฮับบาร์ด และนักร้องสนับสนุน ไบรอัน เคลลีย์ ซิงเกิลเปิดตัว "ครูส" เป็นเพลงที่ได้รับความนิยมที่สุด ทำลายสถิติยอดขายได้สองสถิติ ได้แก่ ซิงเกิลถูกดาวน์โหลดมากกว่าเจ็ดล้านครั้ง กลายเป็นเพลงคันทรีเพลงแรกที่ได้รับการรับรองระดับเพชร เคยซิงเกิลดิจิทัลแนวคันทรีที่ขายดีที่สุดตลอดกาล ขึ้นอันดับหนึ่งนาน 24 สัปดาห์ จนกระทั่งถูกล้มสถิติด้วยเพลง "บอดีไลก์อะแบ็กโรด" ของแซม ฮันต์ ฟลอริดาจอร์เจียไลน์บุกเบิกแนวเพลงคันทรีแบบที่เรียกว่า "โบรคันทรี" (bro-country) ซึ่งมีองค์ประกอบของดนตรีแนวร็อกและฮิปฮอป และมีเนื้อหาเกี่ยวกับการสังสรรค์ การดื่ม การขับรถกระบะ และการดึงดูดแบบโรแมนติก
ฟลอริดาจอร์เจียไลน์ ก่อตั้งในปี ค.ศ. 2010 ที่แนชวิลล์ รัฐเทนเนสซี และเริ่มจากการเป็นวงร้องคัฟเวอร์ ในเดือนธันวาคม ค.ศ. 2011 พวกเขาเซ็นสัญญากับค่ายบิกลาวด์เมาน์เทน อีพีชุดที่สองชื่อ "อิตซ์จัสต์วอดวีดู" ออกจำหน่ายในปี ค.ศ. 2012 ติดชาร์ตบิลบอร์ดอัลบั้มเพลงคันทรี หลายเดือนผ่านไป พวกเขาเซ็นสัญญากับสังกัดรีพับลิกแนชวิลล์ ส่วนหนค่งของกลุ่มบิกแมชีนเลเบลกรุป พวกเขาออกอัลบั้มที่สอง "เอนีติงโกส์" ในวันที่ 14 ตุลาคม ค.ศ. 2014 อัลบั้มที่สาม "ดิกยัวร์รูตส์" ออกจำหน่ายในวันที่ 26 สิงหาคม ค.ศ. 2016
เซลินา เวกา
ทีอา เมแกน ทรินิแดด (Thea Megan Trinidad) เกิด เป็นนักมวยปล้ำอาชีพ, ผู้จัดการมวยปล้ำอาชีพ และนักแสดงหญิงชาวอเมริกัน ปัจจุบันเซ็นสัญญากับWWEในนาม เซลินา เวกา (Zelina Vega) เป็นผู้จัดการส่วนตัวให้กับ Andrade "Cien" Almas เธอเคยเข้าร่วมสมาคม Total Nonstop Action Wrestling (TNA) ในนาม โรซิตา (Rosita) เธอยังได้ร่วมงานกับสมาคมอิสระต่างๆภายใต้ชื่อจริงของเธอ ใน TNA เธอได้แชมป์ Knockouts Tag Team Champion ร่วมกับ Sarita 1สมัย
First Lady
First Lady เป็นซิงเกิลเพลงของผลิตโชค อายนบุตร ต่อจากเพลง"นี่แหละความรัก (This is Love)" ที่เผยแพร่อย่างเป็นทางการในวันที่ 20 เมษายน พ.ศ. 2561 ซิงเกิลเพลง First Lady ยังอยู่ภายใต้สังกัดค่ายเพลงไวท์มิวสิก ในเครือจีเอ็มเอ็ม แกรมมี่ ประพันธ์คำร้องและทำนองโดยอัจฉริยา ดุลยไพบูลย์ และเรียบเรียงโดย ธนพล มหธร เป็นแนวเพลงอาร์แอนด์บี มีการปล่อยคลิปมิวสิควิดีโอเนื้อร้องอย่างเป็นทางการบนเว็บไซต์ยูทูบเป็นครั้งแรกเมื่อวันที่ 17 เมษายน พ.ศ. 2561 ก่อนจะปล่อยคลิปมิวสิควิดีโอตัวจริงเมื่อ 20 เมษายน พ.ศ. 2561 อนึ่งซิงเกิ้ลนี้เป็นซิงเกิ้ลก่อนจะคอนเสริ์ตเดี่ยวของ ผลิตโชค อายนบุตร PECK PALITCHOKE “ FIRST DATE Concert จัดขึ้นในวันที่ 20-22 เมษายนที่สยามพารากอนชั้น 5
เดลิเคต (เพลงเทย์เลอร์ สวิฟต์)
"เดลิเคต" () เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก เรพิวเทชัน (2017) เพลงออกจำหน่ายในวันที่ 12 มีนาคม ค.ศ. 2018 เป็นซิงเกิลที่สี่ที่จำหน่ายในสหรัฐ และเป็นซิงเกิลที่หกจากทั้งหมด สวิฟต์แต่งเพลงนี้ร่วมกับแมกซ์ มาร์ติน และเชลล์แบ็ก "เดลิเคต" เป็น "เพลงรักแนวอิเล็กโทรป็อป" เนื้อเพลงกล่าวถึง "สิ่งที่เกิดขึ้นเมื่อคุณพบใครสักคนที่คุณต้องการเข้ามาในชีวิต และจากนั้นคุณเริ่มกังวลว่าเขาได้ยินอะไรมาย้างก่อนเขามาพบคุณ"
"เดลิเคต" แต่งโดยสวิฟต์ แมกซ์ มาร์ติน และเชลล์แบ็ก และผลิตโดยสองคนหลัง "เดลิเคต" มีความยาว 3 นาที 52 วินาที มีเทมโป 95 ครั้งต่อนาที สวิฟต์ร้องในคีย์ซีเมเจอร์ในพิสัยเสียงจาก G ถึง A ด้านดนตรี มีการอธิบายว่าเป็น "เพลงรักแนวอิเล็กโทรป็อป" สวิฟต์ใช้ตัวเข้ารหัสเสียงสร้างเสียง "สื่ออารมณ์" และ "อ่อนแอ" ลงในเพลง เธออธิบายว่าเพลงมีเนื้อหาเกี่ยวกับ "สิ่งที่เกิดขึ้นเมื่อคุณพบใครสักคนที่คุณต้องการเข้ามาในชีวิต และจากนั้นคุณเริ่มกังวลว่าเขาได้ยินอะไรมาย้างก่อนเขามาพบคุณ" สวิฟต์เรียกเพลงนี้อีกว่า "ครั้งแรกของการใช้ความเปราะบางในการบันทึกเสียง"
คิม โดมิงโก
คิมเบอร์รีย์ "คิม" โดมิงโก เดล วิลลี () หรือชื่อที่ใช้ในการแสดงว่า คิม โดมิงโก () เกิดวันที่ 3 กุมภาพันธ์ ค.ศ. 1995 เธอเป็นนางแบบ และนักแสดงหญิงชาวฟิลิปปินส์
ชีอะห์สิบสองอิมาม
ชีอะห์สิบสองอิมามหรือ อิสนาอะชะรีเป็นชื่อของสำนักคิดชีอะห์ในศาสนาอิสลาม มีความเชื่อในสิบสองอิมาม ภายหลังจากศาสดาของอิสลาม สำนักคิดนี้ได้ถูกรู้จักในชื่อ ชีอะห์ญะอ์ฟะรีหรืออิมามียะฮ์ ชีอะห์สิบสองอิมามในช่วงเริ่มต้นของศัตวรรตที่ยี่สิบเอ็ดเป็นสำนักคิดที่ใหญ่ที่สุดในสำนักคิดชีอะห์
"อิมามียะฮ์เป็นหนึ่งในสำนักคิดที่ถูกรู้จักที่สุดในด้านเทวะวิยา รากศัพย์ที่มาจากคำว่าอิมามในพจนานุกรมให้ความหมายว่าผู้นำ บุคลที่มีความเชื่อฟังและปฏิบัติตาม พหูพจน์ของอิมามคือ อะอิมมะฮ์ คำว่ายาที่อยู่ในคำก่อนสุดท้าย อิมามียะฮ์เป็นคำเชื่อมให้ความหมายผู้นำไปยังอิมาม และในการที่จะแนะนำสำนักคิดได้ใช้อักษรที่เป็นเพศหญิง ก็คือสำนักคิดอิมามียะฮ์(เจาะจงไปที่กลุ่มหนึ่งภายหลังจากการจากไปของศาสดาอิสลามได้ปฏิบัติตามผู้นำที่ถูกเลือกมาจากเขา) [./شیعه_دوازده‌امامی#cite_note-3 [เสียง 3 คน]
ส่วนในความหมายเฉพาะให้ความหมายว่ากลุ่มใดก็ตามภายหลังจากท่านศาสดามุฮัมมัด มีความเชื่อในอิมามที่ถูกเลือก หรืออาจจะเรียกว่าอิมามีก็ได้ ในสภาพนี้คำว่า อิมามียะฮ์กับชีอะห์ให้ความหมายเดียวกัน ด้วยเหตุผลที่ว่า ชีอะห์คือผู้ที่ปฏิบัติตามอิมาม อลีบินอะบีฏอลิบ ที่ถูกเลือกเหนือกว่าศอฮาบะฮ์ท่านอื่นๆของท่านศาสดาบางกลุ่มจากนักวิจัยร่วมสมัยของสำนักคิดต่างๆในอิสลาม ได้ยอมรับว่าส่วนมากจากสำนักคิดต่างๆ อัชอะรี หรือ มะละฏีนับรวมเข้ามากับอิมามียะฮ์หรือไม่มีตัวตนจริงหรืออันที่จริงนั้นเป็นเพียงสำนักคิดที่ถูกสร้างขึ้นเหมือนกับ(ซุรอรียะฮ์)และ (ฮิชามียะฮ์) การมีความเชื่อเฉพาะในด้านหนึ่งของเทวะวิทยาไม่สามารถที่จะเพิ่มจำนวนของสำนักคิดได้ ดังนั้นสิ่งที่จะเป็นแนวทางในการแยกความหมายอิมามียะฮ์โดยให้ความหมายโดยรวม ความแตกต่างที่แท้จริงอยู่ในเรื่องความต่อเนื่องของอิมามัตและข้อปลีกย่อย ดังนั้นสามารถที่จะนับ(ซัยดียะฮ์) (อิสมาอีลียะฮ์)และ(วากิฟียะฮ์)เป็นสำนักคิดหนึ่งของชีอะห์ได้ เป็นไปได้ที่เป้าหมายในการเพิ่มสำนักคิดอาจจะมาจากฮาดิสที่ถูกรู้จัก คือประชาติของอิสลามจะแบ่งออกเป็นเจ็ดสิบสามพวก
ผู้ที่ปฏิบัติตามแนวทางอิมามัต มีความเชื่อว่า ภายหลังจากที่ท่านศาสดาของอิสลามจากไป ความต้องการของมนุษย์ไม่ได้สิ้นสุดในตัวแทนของพระเจ้า ด้วยเหตุผลนี้เองอัลลอห์ได้ส่งเหล่าบรรดานบีมาและจากพวกเขาก็ได้เลือกตัวแทนมาเช่นเดียวกันเพื่อที่ทางให้กับมนุษย์ ชีอะห์สิบสองอิมามมีความเชื่อ ได้ใช้อัลกุรอานและอ้างอิงไปยังแบบฉบับของนบี ไปยังสิบสองตัวแทน(วะซี)ที่บริสุทธ์ซึ่งมาจากครอบครัวของท่านศาสดามุฮัมมัด เป็นตัวแทนที่ถูกเลือกจนถึงวันสิ้นโลก ชีอะห์ได้อ้างอิงไปยังฮาดิสของท่านญาบิรและฮาดิสอื่นๆที่ถูกยอมรับว่าสิบสองอิมามได้ถูกเลือกจากอัลอห์และในสมัยของท่านนบีก็ได้บอกถึงชื่อเหล่านั้นไว้ดังนี้
หนึ่งในหลักศรัทธาของชีอะห์สิบสองอิมามคืออิมามัต ซึ่งอิมามัตจะทำให้การศรัทธานั้นสมบูรณ์ และเช่นเดียวกันอิมามัตก็เหมือนกับนบูวัตคือความเมตตาจากพระผู้เป็นเจ้า และจำเป็นที่จะต้องมีอิมามในทุกยุคสมัยเพื่อที่จะชี้ทางนำให้กับมวลมนุษย์ชาติภายหลังจากท่านศาสดา อิมามนั้นก็จะต้องมีอำนาจเหนือประชาชาติเหมือนกับท่านศาสดาไม่ว่าจะในเรื่องการตัดสินหรือขจัดการกดขี่ข่มเหง ด้วยเหตุนี้เองอิมามัตคือการช่วยเหลือต่อเนื่องจากท่านศาสดา เมื่อจำเป็นจะต้องมีนบูวัตก็จำเป็นจะต้องมีอิมามัตเช่นเดียวกัน
เอเอฟซีแชมเปียนส์ลีก 2018 รอบแพ้คัดออก
การแข่งขัน เอเอฟซีแชมเปียนส์ลีก 2018 รอบแพ้คัดออก จะลงเล่นตั้งแต่วันที่ 7 พฤษภาคม ถึง 10 พฤศจิกายน พ.ศ. 2561. 16 ทีมทั้งหมดเข้าร่วมการแข่งขันในรอบแพ้คัดออกที่จะตัดสินหาทีมชนะเลิศของ เอเอฟซีแชมเปียนส์ลีก 2018.
แชมป์และรองแชมป์ของแต่ละกลุ่มจากแปดกลุ่มใน รอบแบ่งกลุ่ม เข้ารอบสำหรับรอบแพ้คัดออก. ทั้งโซนตะวันตก (กลุ่ม เอ–ดี) และโซนตะวันออก (กลุ่ม อี–เอช) จะมีแปดทีมที่ผ่านเข้ารอบ.ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งมาถึงรอบชิงชนะเลิศ. โดยแต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถนำมาใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น (บทความที่ 11.3)..
ตารางการแข่งขันของแต่ละรอบจะมีดังนี้.
สายการแข่งขันของรอบแพ้คัดออกเป็นไปตามกำหนดดังนี้:
สายการแข่งขันได้ตัดสินหลังเสร็จสิ้นการจับสลากรอบก่อนรองชนะเลิศ, ซึ่งจัดขึ้นเมื่อวันที่ 23 พฤษภาคม พ.ศ. 2561, 16:00 MYT (), ที่เอเอฟซี เฮาส์ ในกรุง กัวลาลัมเปอร์, ประเทศมาเลเซีย.
ในรอบ 16 ทีมสุดท้าย, ทีมที่ชนะเลิศของหนึ่งกลุ่มจะลงเล่นพบกับทีมรองชนะเลิศของอีกกลุ่มที่มาจากโซนเดียวกัน, กับแชมป์กลุ่มที่จะได้เป็นเจ้าบ้านในเลกที่สอง, และแมตช์การแข่งขันขึ้นอยู่กับผลการจับสลากรอบแบ่งกลุ่ม.
!colspan=5|โซนตะวันตก
!colspan=5|โซนตะวันออก
"รวมผลสองนัด เสมอ 4–4. เปอร์เซโปลิส เข้ารอบด้วยกฏประตูทีมเยือน."
"รวมผลสองนัด อัล-ซาดด์ ชนะ 4–3."
"รวมผลสองนัด เอสเตกลาล ชนะ 3–2."
"รวมผลสองนัด อัล-ดูฮาอิล ชนะ 8–3."
"รวมผลสองนัด เสมอ 2–2. เทียนจิน ฉวนเจียน เข้ารอบด้วยกฏประตูทีมเยือน."
"รวมผลสองนัด ช็อนบุก ฮุนได มอเตอส์ ชนะ 4–3."
"รวมผลสองนัด ซูวอน ซัมซุง บลูวิงส์ ชนะ 3–1."
"รวมผลสองนัด คาชิมะ แอนต์เลอส์ ชนะ 4–3."การจับสลากสำหรับรอบก่อนรองชนะเลิศจะจัดขึ้นในวันที่ 23 พฤษภาคม พ.ศ. 2561. ในรอบก่อนรองชนะเลิศ, สี่ทีมที่มาจากโซนตะวันตกจะลงเล่นในสองคู่, และสี่ทีมที่มาจากโซนตะวันออกจะลงเล่นในสองคู่, กับการขยับโปรแกรมการแข่งขันและคำสั่งของเลกขึ้นอยู่กับการจับสลาก, นอกเหนือจากการเป็นทีมวางใดๆ หรือการป้องกันประเทศ.
!colspan=5|โซนตะวันตก
!colspan=5|โซนตะวันออก
"รวมผลสองนัด อัล-ซาดด์ ชนะ 5–3."
"รวมผลสองนัด เปอร์เซโปลิส ชนะ 3–2 ."
"รวมผลสองนัด คาชิมะ แอนต์เลอส์ ชนะ 5–0."
"รวมผลสองนัด เสมอ 3–3. ซูวอน ซัมซุง บลูวิงส์ ชนะลูกโทษ 4–2."ในรอบรองชนะเลิศ, สองทีมที่มาจากโซนตะวันตกจะลงเล่นในหนึ่งคู่, และสองทีมที่มาจากโซนตะวันออกจะลงเล่นในหนึ่งคู่, กับคำสั่งของเลกขึ้นอยู่กับการจับสลากรอบก่อนรองชนะเลิศ.
!colspan=5|โซนตะวันตก
!colspan=5|โซนตะวันออก
กัน ถิงถิง
กัน ถิงถิง ( ) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ "โบโบ้ กัน, โบโบ้ แกน" ()
กัน ถิงถิง เกิดวันที่ 5 กุมภาพันธ์ 1986 เธอเริ่มต้นงานละครและโฆษณาเมื่อปี 2005 เคยได้รับรางวัลนักแสดงหญิงยอดเยี่ยมในงานเทศกาลภาพยนตร์นานาชาติเวียดนามเมื่อปี 2007 จากบทบาทที่แสดงในภาพยนตร์ร่วมทุนระหว่างจีนและเวียดนามเรื่อง "เหอเน่ย เหอเน่ย" () แต่ผลงานที่ทำให้ชื่อของเธอเป็นที่กล่าวถึงอย่างแพร่หลายก็คือการมารับบท "พัน จินเหลียน" หญิงงามใจอสรพิษ ในซีรี่ย์เรื่อง "108 ผู้ยิ่งใหญ่เขาเหลียงซาน" ซึ่งเรื่องนี้ทำให้เธอได้รับรางวัลนักแสดงดาวรุ่งจากหลายเวทีเลยทีเดียว
จักรพรรดินีหลี่ (จักรพรรดิซ่งไท่จง)
จักรพรรดินีหลี่ (; 960 — 1004) จักรพรรดินีแห่งราชวงศ์ซ่งของจีนโดยพระนางอภิเษกกับ จักรพรรดิซ่งไท่จง เมื่อพระสวามีสวรรคตพระนางได้เป็น ฮองไทเฮา หรือพระพันปีหลวงให้กับพระโอรสบุญธรรมของพระนาง จักรพรรดิซ่งเจินจง
จักรพรรดินีหลี่เป็นธิดาคนที่ 2 ของแม่ทัพแห่งราชวงศ์ซ่ง Li Chuyun พระนางเข้าพิธีอภิเษกกับ เจ้า ควงอี้ ตามพระบัญชาของพระเชษฐาของ เจ้า ควงอี้ จักรพรรดิซ่งไท่จู่ หลังจักรพรรดิไท่จู่สวรรคตใน ค.ศ. 976 เจ้า ควงอี้ขึ้นเป็นจักรพรรดิไท่จงและพระนางได้รับการสถาปนาอย่างเป็นทางการให้เป็นพระสนมใน ค.ศ. 978 พระนางได้รับการเสนอพระนามให้เป็นจักรพรรดินีใน ค.ศ. 984 หลังจากจักรพรรดิไท่จงสวรรคตใน ค.ศ. 997 พระโอรสบุญธรรมของพระนาง เจ้าเหิง ขึ้นสืบราชบัลลังก์เป็นจักรพรรดิเจินจงก็ได้สถาปนาพระมารดาบุญธรรมขึ้นเป็นฮองไทเฮากระทั่งสิ้นพระชนม์ใน ค.ศ. 1004
สฺวี จื่อชาน
สฺวี จื่อชาน ( ) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ "เคต สฺวี" () มีชื่อเสียงจากการรับบทเป็น ทัวทัว ในภาพยนตร์เรื่อง 8 ดาบทรมาน 6 ดาบสังหาร
ดิอัลติเมทอะดิคชัน
ดิ อัลติเมท แอดดิคชัน () เป็นละครโทรทัศน์ที่สร้างขึ้นในปี ค.ศ. 2013 นำแสดงโดย หวง จงเจ๋อ, ชาร์รอน ชาน, หู ติ้งซิน, หว่อง ซื่อหยิน, ฉี สื่อชาน, เจียง เหม่ยอี้, โทบี เหลียง, แม็ค จิน, ถัง ปุยอี้ ออกอากาศทางช่อง TVB ในประเทศจีน
เจ้าหญิงอิวะ
เจ้าหญิงอิวะ (; สิ้นพระชนม์ ค.ศ. 347) รู้จักกันในพระนาม จักรพรรดินีอิวะ () กวีและจักรพรรดินีของ จักรพรรดินินโตะกุ จักรพรรดิลำดับที่ 16 ของญี่ปุ่นและพระนางยังเป็นพระราชมารดาของจักรพรรดิถึง 3 พระองค์คือ จักรพรรดิริชู จักรพรรดิลำดับที่ 17, จักรพรรดิฮันเซ จักรพรรดิลำดับที่ 18 และ จักรพรรดิอิงเงียว จักรพรรดิลำดับที่ 19 โดยเจ้าหญิงอิวะนั้นสืบสายพระโลหิตจาก จักรพรรดิโคเง็ง จักรพรรดิลำดับที่ 8
มุขยมนตรี
มุขยมนตรี ( "มุขฺยมนฺตฺรี"; ) เป็นบุคคลซึ่งได้รับเลือกตั้งให้เป็นหัวหน้ารัฐบาลประจำรัฐและดินแดนของสาธารณรัฐอินเดีย แม้รัฐธรรมนูญอินเดียระบุว่า ราชยปาล (governor) เป็นหัวหน้ารัฐบาล แต่ในทางปฏิบัติแล้วอำนาจบริหารอยู่ที่มุขยมนตรี หน้าที่ของราชยปาลมีเพียงอำนวยการให้พรรคการเมืองที่ได้รับเสียงข้างมากในการเลือกตั้งวิธานสภา หรือสภานิติบัญญัติประจำรัฐ เข้าจัดตั้งคณะรัฐมนตรี แล้วราชยปาลจะแต่งตั้งหัวหน้าคณะรัฐมนตรีนั้นเป็นมุขยมนตรี โดยมุขยมนตรีต้องสาบานตนเข้ารับตำแหน่งต่อหน้าราชยปาล คณะรัฐมนตรีที่จัดตั้งขึ้นจะรับผิดชอบร่วมกันต่อวิธานสภา มุขยมนตรีที่ได้รับความไว้วางใจจากสภาใด อยู่ในตำแหน่งเท่าอายุของสภานั้น แต่ไม่เกิน 5 ปี (เว้นบางรัฐหรือดินแดนที่อยู่ได้ถึง 6 ปี) ทำนองเดียวกับระบบเวสต์มินสเตอร์ และมุขยมนตรีจะดำรงตำแหน่งติดต่อกันกี่สมัยก็ได้
รัฐธรรมนูญอินเดียกำหนดว่า มุขยมนตรีต้องมีคุณลักษณะดังนี้ คือ
ผู้ที่มิใช่สมาชิกวิธานสภา และได้รับแต่งตั้งเป็นมุขยมนตรี ต้องได้รับเลือกตั้งเป็นสมาชิกวิธานสภาภายใน 6 เดือนนับแต่วันแต่งตั้ง มิฉะนั้น พ้นจากตำแหน่งมุขยมนตรี
มุขยมนตรีเป็นผู้ได้รับเสียงข้างมากจากวิธานสภาให้ดำรงตำแหน่ง ซึ่งโดยกระบวนการแล้วมีขึ้นด้วยการลงคะแนนเสียงไว้วางใจตามที่ราชยปาลเสนอ
เนื่องจากรัฐธรรมนูญกำหนดให้ราชยปาลเป็นผู้แต่งตั้งมุขยมนตรี มุขยมนตรีจึงสาบานตนเข้ารับตำแหน่งต่อหน้าราชยปาลด้วยถ้อยคำดังนี้
นอกจากนี้ มุขยมนตรียังต้องสาบานว่าจะรักษาความลับของราชการดังนี้
รัฐธรรมนูญแห่งอินเดียให้วิธานสภาเป็นผู้กำหนดค่าตอบแทนของมุขยมนตรีและมนตรีคนอื่น ๆ ดังนั้น ค่าตอบแทนสำหรับมุขยมนตรีจึงแตกต่างกันไปในแต่ละรัฐ
ฟุตบอลหญิงทีมชาติไทยรุ่นอายุไม่เกิน 16 ปี
ฟุตบอลหญิงทีมชาติไทยรุ่นอายุไม่เกิน 16 ปี เป็นระดับเยาวชนรุ่นเล็กสุดของฟุตบอลหญิงทีมชาติไทย และอยู่ภายใต้การควบคุมของ สมาคมฟุตบอลแห่งประเทศไทย
ธีรดนย์ ศุภพันธุ์ภิญโญ
ธีรดนย์ ศุภพันธุ์ภิญโญ (27 เมษายน พ.ศ. 2540) ชื่อเล่น เจมส์ เป็นนักแสดงชายชาวไทย เป็นที่รู้จักจากซีรีส์วัยรุ่น "ฮอร์โมน วัยว้าวุ่น" ภาพยนตร์เรื่อง "ฉลาดเกมส์โกง" และ "โฮมสเตย์
ธีรดนย์จบการศึกษาระดับประถมที่โรงเรียนราชินี ชั้นมัธยมต้นที่โรงเรียนวัดราชบพิธ ชั้นมัธยมปลายที่โรงเรียนสวนกุหลาบวิทยาลัย ปัจจุบันกำลังศึกษาอยู่ที่คณะวารสารศาสตร์และสื่อสารมวลชน มหาวิทยาลัยธรรมศาสตร์ โดยเข้าวงการจากการออดิชันบทจากโครงการ Hormones The Next Gen ของจีทีเอช และได้รับชื่อเสียงจากการแสดงเป็น ซัน ในซีรีส์ "ฮอร์โมน วัยว้าวุ่น" ซีซัน 2 และ 3 โดยปัจจุบันธีรดนย์เป็นนักแสดงในสังกัดของค่ายนาดาวบางกอก บริษัทในเครือของจีดีเอช ห้าห้าเก้า
ในปีพ.ศ. 2561 ธีรดนย์ได้เป็นสมาชิกในกลุ่มศิลปินหน้าใหม่ 9 x 9 (ไนน์บายนาย) โดย โฟร์โนล็อก (4nologue) ร่วมกับศิลปินอีก 8 คน โดยธีรดนย์นั้นได้รับเลือกให้เป็นหัวหน้าวงอีกด้วย
นอกจากนั้นในปีเดียวกัน ธีรดนย์ได้มีผลงานด้านการแสดง 2 เรื่อง โดยเรื่องแรกเป็นละครจากค่ายต้นสังกัดชื่อ "เลือดข้นคนจาง" และเรื่องที่สองเป็นภาพยนตร์จากค่ายจีดีเอชชื่อ "โฮมสเตย์" โดยมีกำหนดฉายในวันที่ 25 ตุลาคม ในปีเดียวกัน ถือเป็นบทพระเอกภาพยนตร์เรื่องแรกของเขา
มหาวิทยาลัยเกอเทอแห่งแฟรงก์เฟิร์ต
มหาวิทยาลัยเกอเทอแห่งแฟรงก์เฟิร์ต () หรือชื่อเต็มคือ มหาวิทยาลัยโยฮันน์ วอล์ฟกัง ฟอน เกอเทอ แห่งฟรังค์ฟวร์ทอัมไมน์ () เป็นสถาบันอุดมศึกษาของรัฐ ตั้งอยู่ในนครแฟรงก์เฟิร์ต ประเทศเยอรมนี ก่อตั้งเมื่อปีค.ศ. 1914 เมื่อแรกก่อตั้งมีชื่อว่า มหาวิทยาลัยฟรังค์ฟวร์ทอัมไมน์ () ก่อนที่ในปี 1932 ได้มีการนำเอาชื่อของ โยฮันน์ วอล์ฟกัง ฟอน เกอเทอ ผู้รู้รอบและนักปรัชญาชาวแฟรงก์เฟิร์ตมาเติมลงในชื่อมหาวิทยาลัยเพื่อเป็นเกียรติแก่เขา ปัจจุบันมีนักศึกษาในมหาวิทยาลัยแห่งนี้ราว 46,000 คนใน 16 คณะ มีบุคลากร 20 คนจากมหาวิทยาลัยแห่งนี้ที่ได้รับรางวัลโนเบล
พระศักติ
พระแม่ศักติหรือ พระแม่อทิศักติหรือ พระแม่อทิปราศักติ (สันสกฤษ: शक्ति, आदि शक्ति, आदि पराशक्ति อังกฤษ: Shakti, Adi Shakti, Adi Parashakti) เป็นมหาเทวีองค์สูงสุดในลัทธิศักติของศาสนาพราหมณ์-ฮินดู
ในคัมภีร์ เทวีภาควัตมหาปุราณะ กล่าวไว้ว่า พระแม่ศักติเป็นผู้พิทักษ์และทรงคุ้มครองจักรวาลทั้งปวง พระองค์ทรงกำเนิดมาจากความซ่อนเร้นของจักรวาล และทรงสร้างจักรวาลขึ้นมา และทรงสร้างเทพทั้ง 3 ได้แก่ พระพรหม พระวิษณุ และพระศิวะ และทรงสร้างเทวีทั้ง 3 ได้แก่ พระแม่สุรัสวดี พระแม่ลักษมี และพระแม่อุมา หรือที่เรียกว่า "ตรีศักติ" หรือ "ตรีเทวี" ให้เป็น "ศักติ" หรือ พลังอำนาจของพระมหาเทพทั้งสามในรูปของชายาอีกด้วย
รูปโฉมของพระแม่ศักติ มีหลากหลายตามแต่ผู้บูชาไปในแต่ละท้องถิ่น ซึ่งส่วนใหญ่จะยอมรับในรูปของเทวีที่มีรูปงดงาม ประทับนั่งอยู่บนหลังสิงโต หรือเสือ มี 8-18 กร ถืออาวุธครบมือ และสัญลักษณ์เด่นของพระแม่ศักติ คือ ตรีศูล โดยจะมีตรีศูลปรากฎในมือของพระแม่ศักติเสมอนั่นเอง
พระแม่ศักติ ได้รับการบูชาสูงสุดในนิกาย ศักติ ซึ่่งจะเน้นไปในการบูชาเทพฝ่ายสตรี เชื่อกันว่า พระเทวีจะเป็นผู้ถือครองอำนาจของผู้เป็นสวามีเอาไว้ และในยุคฮินดูต้นๆ แต่ละนิกายได้นำเอาเทพและเทวีท้องถิ่นหลายองค์ มาผนวกเข้าเป็นอวตารของมหาเทพ และพระเทวีต่างๆ แยกออกไปตามนิกายที่นับถือ ในนิกายศักติก็มีการผนวกมาให้เป็นอวตารมาจากพระศักติ โดยสามารถไปดูได้ในหน้า อวตาร
การบูชาพระศักติ จะบูชาร่วมกับพระมหาเทวี และพระมหาเทพ ทั้ง 3 ในอินเดียภาคเหนือ ถือว่า พระแม่ปารวตี(อุมาเทวี) เป็นศักติรูปอวตารโดยตรงจากพระแม่ศักติ จะบูชาร่วมในพิธีนวราตรี หรือ ดูเซร่า (Navaratri or Dussera) และถือว่า ศักติปีฐะ () ที่เกิดจากชิ้นส่วนร่างของพระแม่สตี ทั้ง 51 ชิ้นที่ตกลงไปทั่วอินเดีย เป็นเทวาลัยทั้ง 51 แห่งนั้น เป็นส่วนหนึ่งของพระแม่ศักติด้วยเช่นกัน
ในอินเดียภาคใต้นิยมบูชาพระองค์ในรูปของพระแม่ลลิตาหรือพระแม่กามากษี(Kamakshi Devi) ทรงเป็นร่างปฐมของพระแม่อาทิศักติ รวมถึงเชื่ออีกว่า เทวีมีนากษี (Meenakshi Devi) เทวีวิศาลากษี(Vishalakshi Devi) เทวีมารีอัมมัน (Mariamman Devi) เป็นรูปอวตารของพระศักติ อีกด้วย
บีจิวเวลด์ 3
บีจิวเวลด์ 3 () เป็นเกมจับคู่ผลิตโดยป็อปแคปเกมส์ เป็นเกมที่ห้าในแฟรนชายส์ของ"บีจิวเวลด์ "เกมนี้มีสี่เกมใหม่ที่คล้ายกับสี่ด่านธรรมดาในบีจิวเวลด์ 1 และ 2
โหมดนี้จะมีผีเสื้ออยู่ด่านล่างของกระดานและจะขึ้นไปหนึ่งครั้งตอนที่จับคู่ ถ้าทำให้เกิดช่องว่างด้านล่างผีเสื้อจะตกลงไปข้างล่าง ถ้าเกิดช่องว่างด้านบนจะหยุดไม่ให้ผีเสื้อไปต่อได้ เกมจะจบเมื่อมีผีเสื้อตัวหนึ่งถูกแมงมุมจับ ชนะด่าน 5 ในโหมดเซนเพื่อปลดล็อกโหมดนี้เกมนี้จะมีทอง, สมบัติ และคริสตัล ดินและหินจะมีอยู่ห้าแถวนับจากด้านล่าง การจับคู่จะทำลายดินและหินออกไป หินสามารถทำลายได้ แต่ต้องใช้การจับคู่สองครั้งหรือใช้การระเบิดอัญมณีพิเศษ หินที่แข็งมากจะต้องใช้การระเบิดเท่านั้น เกมจะเริ่มโดยมีเวลา 90 วินาที จะเพิ่ม 30 วินาทีถ้าเคลียร์บริเวณเส้น ถ้าเคลียร์ดินทั้งหมดจะเพิ่ม 90 วินาที หลังจากได้เวลาพิเศษแล้วกระดานจะเลื่อนลงจนกว่าจะมีดินอยู่ที่ห้าแถวล่าง เครื่องวัดความลึกจะเพิ่ม 10 เมตร ยิ่งลึกจะมีสมบัติล้ำค่ามากขึ้น แต่ทำลายหินยากขึ้น เกมจะจบเมื่อหมดเวลา ซึ่งจะทำให้เครื่องขุดพัง ชนะ 4 มินิเกมในโหมดภารกิจเพื่อปลดล็อกโหมดนี้โหมดนี้จะมีแท่งน้ำแข็งขึ้นจากข้างล่าง ผู้เล่นต้องหยุดแท่งน้ำแข็งก่อนถึงด้านบนของกระดาน ซึ่งจะทำให้กระดานแข็งและจบเกม. การจับคู่ด้านบนหรือล่างแท่งน้ำแข็งจะลดความสูง และการจับคู่แนวตั้งจะทำลายแท่งน้ำแข็งทันที ยิ่งจับคู่ถังจะเพิ่มขึ้น ถ้าเต็มจะเพิ่มโอกาสได้คะแนน (จาก X1 กลายเป็น X2) และแท่งน้ำแข็งจะลงข้างล่างหมด ถ้ามีแท่งน้ำแข็งถึงยอดจะมีหัวกะโหลกขึ้น เมื่อแท่งน้ำแข็งอันที่สองเริ่มขึ้น หัวกะโหลกจะแดงและเริ่มสั่น ถ้าแท่งน้ำแข็งไม่ลดลง ภายในไม่กี่วินาที กระดานจะแข็งและเกมก็จะจบ ต้องได้ 100,000 คะแนนในโหมดไลท์นิ่งเพื่อปลดล็อกโหมดนี้.โหมดนี้จะมีสไตล์แบบไพ่โปเกอร์ มีการ์ดห้าใบอยู่ด้านข้างพร้อมกับตารางคะแนน ทุกๆ คู่จะปรากฎบนการ์ด หลังจากจับคู่ห้าครั้งจะปรากฎแบบที่ผู้เล่นทำ เช่น อัญมณีห้าอันที่มีสีเดียวกันจะได้ไพ่ "ฟลัช" ซึ่งเป็นแบบที่ดีที่สุด การจับคู่ได้สองคู่จะปรากฎการ์ดอัญมณีใหญ่และเล็กแล้วเกมจะเลือกเองว่าอัญมณีไหนจะมีโอกาสได้คะแนนมากกว่า จับคู่อัญมณีเพลิงหรือดาวจะเพิ่มคะแนน และจับคู่กับไฮเปอร์คิวบ์จะเกิดการ์ดปริศนาที่จะเลือกสีที่มีโอกาสได้คะแนนมากที่สุด ถ้าเล่นไปเรื่อยๆ จะมีหัวกะโหลกตรงแบบที่ได้คะแนนต่ำที่สุด ถ้าผู้เล่นได้แบบอันนั้น จะมีเหรียญกะโหลกและโชคที่มีโอกาส 50% ที่จะจบเกม. ผู้เล่นสามารถลบกะโหลกได้ดดยเพิ่มบาร์ลบกะโหลก ยิ่งแบบที่ดีกว่าจะเพิ่มได้มากกว่า ถ้าเล่นไปเรื่อยๆ กะโหลกจะมีมากขึ้น ชนะด่าน 5 ในโหมดปกติเพื่อปลดล็อกโหมดนี้
ฟาโรห์พซัมมูธิส
ฟาโรห์พซัมมูธิส(ภาษาอังกฤษ: Psammuthes) เป็นพระมหากษัตริย์องค์ที่ 3 แห่งราชวงศ์ที่ยี่สิบเก้าแห่งอียิปต์ เสวยราชเมื่อปี 392/1 ก่อนคริสต์ศักราช
ช่วงเวลาของฟาโรห์พซัมมูธิสในราชวงศ์ที่ 29 มีการถกเถียงกัน แม้ว่าพระองค์จะถูกกล่าวถึงใน Manito 's Epitome และ Demotic Chronicle จากแหล่งข้อมูลเหล่านี้ไม่ชัดเจนว่า ฟาโรห์พซัมมูธิส โค่นราชบัลลังก์ ฮาคอร์ สำเร็จ หรือในทางกลับกันที่ ฟาโรห์ฮาคอร์โค่นราชบัลลังก์ ฟาโรห์พซัมมูธิส สำเร็จ
นักอียิปต์วิทยา John D. Ray สันนิฐานว่า หลังจากการสวรรคตของ ฟาโรห์เนเฟอริเตสที่หนึ่ง ราว 393 ก่อนคริสต์ศักราช ราชบัลลังก์ได้ตกไปที่พระราชโอรสซึ่งอาจเป็น ฮาคอร์ ซึ่งเป็นทรราช แต่ก็ในปีที่ 2 ของการของราชของฟาโรห์ฮาคอร์ ฟาโรห์พซัมมูธิส ก่อรัฐประหารและโค่นราชบัลลังก์ ฟาโรห์ฮาคอร์ สำเร็จ และ ฟาโรห์พซัมมูธิสก็ประกาศตนเป็นฟาโรห์
Ray, J. D., 1986: "Psammuthis and Hakoris", "The Journal of Egyptian Archaeology", 72: 149-158.
สันติภาพอเมริกัน
สันติภาพอเมริกัน () เป็นคำที่ใช้หมายถึงมโนทัศน์สันติภาพโดยสัมพัทธ์ในซีกโลกตะวันตกและโลกในเวลาต่อมาเริ่มตั้งแต่กลางคริสต์ศตวรรษที่ 20 ซึ่งเชื่อว่าเกิดจากการมีอำนาจสูงสุดของสหรัฐ แม้คำนี้ใช้ในครึ่งหลังของคริสต์ศตวรรษที่ 20 เป็นหลัก แต่เคยมีใช้ด้วยความหมายและยุคสมัยต่าง ๆ เช่น ยุคหลังสงครามกลางเมืองในทวีปอเมริกาเหนือ และในภูมิภาคทวีปอเมริกาตั้งแต่เริ่มคริสต์ศตวรรษที่ 20
ความหมายโดยนัยสมัยใหม่ของสันติภาพอเมริกันมีใช้หลัก ๆ หมายถึงสันติภาพในหมู่มหาอำนาจซึ่งสถาปนาหลักสิ้นสุดสงครามโลกครั้งที่สองใน ค.ศ. 1945 หรือเรียก สันติภาพยาว (Long Peace) ในสำนึกสมัยใหม่ ใช้ระบุฐานะทางทหารและเศรษฐกิจของสหรัฐเมื่อเทียบกับชาติอื่น ตัวอย่างเช่น แผนการมาร์แชลล์ซึ่งใช้เงิน 13,000 ล้านดอลลาร์สหรัฐสร้างเศรษฐกิจยุโรปตะวันตกใหม่ถูกมองว่าเป็น "การเปิดฉากสันติภาพอเมริกัน"
ถุง
ถุง หรือ กระเป๋า หรือ ย่าม หรือ กระสอบ เป็นเครื่องมือทั่วไปในรูปภาชนะใส่ของชนิดยืดหยุ่นได้ การใช้ถุงย้อนกลับไปในสมัยประวัติศาสตร์ ถุงในยุคแรกเริ่มทำจากหนังสัตว์ ฝ้าย หรือใยพืชถักทอ พับตามขอบและมัดให้เป็นรูปร่างด้วยเส้นเชือกจากวัสดุเดียวกัน
แม้จะเป็นเครื่องมือที่เรียบง่าย กระเป๋าได้เป็นอุปกรณ์พื้นฐานในพัฒนาการของอารยธรรมของมนุษย์มาช้านาน เนื่องจากกระเป๋าช่วยให้คนเก็บของเล็ก ๆ เช่น ผลเบอร์รี หรือธัญพืช ได้ง่าย และใช้ลำเลียงสิ่งของได้มากกว่าการถือด้วยมือ
ถุงกระดาษใช้แล้วทิ้งราคาถูก และถุงพลาสติกซื้อของพบได้ทั่วไป ในการซื้อขายตามร้านค้าปลีก ถุงช่วยเพิ่มความสะดวกให้คนซื้อของ และร้านค้ามีถุงให้ฟรีหรือมีค่าธรรมเนียมเล็กน้อย ลูกค้าอาจนำถุงมาเองก็ได้ แม้ว่ากระดาษถูกนำมาใช้ห่อและรองสิ่งของตั้งแต่ในจีนโบราณตั้งแต่ 2 ศตวรรษก่อนคริสต์ศักราชแล้ว แต่การใช้ถุงกระดาษครั้งแรก (สำหรับถนอมรสชาติชา) ในจีนเริ่มปลายยุคราชวงศ์ถัง (ค.ศ. 618–907)
พจนานุกรม ฉบับราชบัณฑิตยสถาน พ.ศ. 2554 ได้ให้นิยามของคำว่า ถุง ว่าหมายถึง "เครื่องใช้สำหรับใส่สิ่งของ ทำด้วยผ้าหรือกระดาษเป็นต้น ก้นปิด ปากเปิด บางชนิดที่ปากมีหูรูดหรือหูหิ้ว" ในขณะที่ กระเป๋า หมายถึง "เครื่องใช้รูปคล้ายถุงหรือกระเพาะ ทำด้วยหนังบ้าง ผ้าบ้าง สำหรับใส่เงินหรือของต่าง ๆ ใช้คาดเอวก็มี ติดอยู่ในตัวเสื้อหรือกางเกงก็มี ใช้หิ้วก็มี" ย่าม หมายถึง "เครื่องใช้สำหรับใส่สิ่งของ ทำด้วยผ้า มีหูหรือสายในตัวสำหรับสะพาย" และ กระสอบ หมายถึง "เครื่องสานหรือทอด้วยต้นกระจูดหรือป่านปอ สำหรับบรรจุข้าวและของอื่น ๆ"
มหาวิทยาลัยฮัมบวร์ค
มหาวิทยาลัยฮัมบวร์ค () หรือย่อว่า UHH เป็นสถาบันอุดมศึกษาของรัฐ ตั้งอยู่ในนครฮัมบวร์ค ประเทศเยอรมนี ก่อตั้งเมื่อวันที่ 29 มีนาคม ค.ศ. 1919 ไม่นานหลังสิ้นสุดสงครามโลกครั้งที่หนึ่ง ปัจจุบันถือเป็นสถาบันการศึกษาและวิจัยที่ใหญ่ที่สุดในภาคเหนือของเยอรมนี มหาวิทยาลัยแห่งนี้มักได้รับการจัดอันดับเป็นหนึ่งในมหาวิทยาลัยที่ดีที่สุด 200 อันดับแรกของโลก และจากการจัดอันดับโดย QS World University Rankings มหาวิทยาลัยฮัมบวร์คได้อันดับ 14 จากบรรดาสถาบันอุดมศึกษา 426 แห่งในประเทศเยอรมนี มีบุคลากรทางการศึกษา 6 คนจากมหาวิทยาลัยนี้ที่ได้รับรางวัลโนเบล
ไดโนไมต์!
ไดโนไมต์ (อังกฤษ:Dynomite!) เป็นเกม PC ผลิตโดย Raptisoft Games และปอปแคปเกมส์ เกมมีลักษณะคล้ายกับ "Puzzle Bobble"  แต่มีข้อแตกต่างกันเล็กน้อย.
มีอยู่ 4 โหมด คือ: ไม่สิ้นสุด, สตอมปต์, ฟอสซิล และจับเวลา
แถวของไข่ที่มีหลายสีเริ่มลงจากข้างบน ผู้เล่นต้องใช้หนังสติกยิงไข่ให้ได้ 3 ฟองหรือมากกว่านั้นเพื่อทำให้ไข่แตก ถ้าไข่ถึงข้างล่างแล้ว ผู้เล่นมีเวลา 3 วินาทีเพื่อทำลายไข่ที่อยู่บนเส้น หรือไม่เช่นนั้น มาม่าบรอนโตซอรัสก็จะใช้เท้าทำลายกระดานเกมและเกมจึงจบ
เป็นโหมดที่ต้องใช้ความคิดและแรงกระแทกของไข่ ภารกิจคือเคลียร์ไข่ให้หมดจากกระดาน ถ้ายิงไข่แล้ว บาร์ความโกรธของมาม่าบรอนโตซอรัสจะเพิ่มขึ้น เมื่อบาร์เต็มแล้วมาม่าบรอนโตซอรัสจะถืบเท้าลงไปหนึ่งช่องซึ่งจะทำให้ชนะยากขึ้น เกมนี้มีอยู่ 30 ด่าน เมื่อเล่นครบ 30 ด่านแล้ว ด่าน 31 จะเริ่มเป็นภารกิจจากด่านแรกต่อ
มีฟอสซิลที่มีไข่ล้อมรอบ ผู้เล่นต้องทำลายไข่รอบๆ ฟอสซิลเพื่อเก็บเป็นของสะสมของคุณ มีอยู่ 15 ฟอสซิล แต่ละอันจะแบ่งมีสามซีก รวมแล้วมี 45 ด่านในโหมดนี้ เหมือนกับโหมดไม่มีที่สิ้นสุด ถ้าไข่ถึงด่านล่าง มาม่าบรอนโตจะใช้เท้าเหยียบแล้วเกมจะจบ
มีไข่หลายสีในแถวของกระดาน (60 แถวกับห้าสีในโหมดง่าย, 30 แถวกับเจ็ดสีในโหมดปานกลาง และ 15 แถวกับเก้าสีในโหมดยาก) ให้ผู้เล่นทำลายไข่ให้หมด ถ้ามี 90 แถว ลองยิงไข่เพื่อทำให้มีแถวที่ 91 แทนที่ไข่จะตั้งไข่จะแตกทันที มีความแตกต่างจากโหมดอื่นๆ ที่ ไม่มีการจับเวลาแล้วจะบันทึกห้าผู้เล่นที่ชนะเร็วที่สุดแทนทุกระดับ
มีอยู่สองรุ่นคือ: รุ่นเว็บไซต์ และรุ่นดาวน์โหลดได้ (เรียกว่า"ไดโนไมต์! ดีลักซ์")
เจ้าชายโอะกิมิ
เจ้าชายโอะกิมิ (; ? — ?) เจ้าชายในตำนานของญี่ปุ่นโดยเป็นพระราชโอรสองค์ใหญ่ของ จักรพรรดิอันเน จักรพรรดิลำดับที่ 3 ที่ประสูติแต่ ธิดานุนะโซะโกะนะกะสึ และเป็นพระบิดาของ เจ้าหญิงอะมะโตะโยะสึ จักรพรรดินีของ จักรพรรดิอิโตะกุ จักรพรรดิลำดับที่ 4 ผู้เป็นพระอนุชา
เจ้าชายโอะกิมิสิ้นพระชนม์เมื่อใดไม่ปรากฎทำให้พระอนุชาของพระองค์ได้สืบราชบัลลังก์เป็นจักรพรรดิอิโตะกุ
พระแม่มาตังคี
พระแม่มาตังคี(สันสกฤษ: मातंगी ทมิฬ: மாதங்கி อังกฤษ: Matangi) หรือมาตังกี เป็น1ใน10ของพระแม่ทศมหาวิทยา เป็นเทวีองค์ที่9ของพระแม่ทศมหาวิทยา เป็นพระแม่สุรัสวดีอีกรูปหนึ่ง ตามที่เราทราบกันว่าพระแม่สุรัสวดีพระนางทรงให้ความรู้ ศิลปะทุกแขนง แต่พระแม่มาตังคีนี้ให้ความรู้เช่นกันแต่พระนางจะให้ความรู้ที่เกี่ยวกับพลังเหนือธรรมชาติ คาถาอาคม หรือเวทมนต์ ประวัติของพระนางคือเมื่อพระแม่กาลีกับพระแม่สุรัสวดีมารวมกันพระนางจึงผุดออกมา จึงทำให้รูปลักษณ์ของพระนางเป็นสีดำหรือเขียวทรงพระภูษาสีแดงสวมมาลาหัวกะโหลกเหมือนพระแม่กาลีแต่จะทรงดีดวีณา(พิณอินเดีย)แบบพระสุรัสวดี ประทับอยู่ในป่าดิบชื้น มีพระกร4พระกร ถือ ดาบ หัวกะโหลกที่มีนกแก้วเกาะ และวีณา ในอินเดียใต้นิยมบูชาแบบมีพระกร8พระกร ถือ ขวาน บ่วง ดอกบัว นกแก้ว2ตัว ต้นอ้อย และวีณา
นิวโรแมนติกส์ (เพลง)
"นิวโรแมนติกส์" () เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่ห้า "1989" (2014) เพลงแถมเฉพาะร้านทาร์เกตสำหรับอัลบั้มรุ่นพิเศษ เพลงออกจำหน่ายในร้านไอทูนส์ในวันที่ 3 มีนาคม ค.ศ. 2015 เป็นซิงเกิลประชาสัมพันธ์ และเข้าชาร์ต"บิลบอร์ด"ฮอต 100 ที่อันดับ 71 ซึ่งเป็นผลจากยอดขาย ในวันที่ 23 กุมภาพันธ์ ค.ศ. 2016 "นิวโรแมนติกส์" ถูกส่งเข้าคลื่นวิทยุเพลงร่วมสมัยในสหรัฐโดยสังกัดบิกแมชีนเรเคิดส์และรีพับลิกเรเคิดส์เป็นซิงเกิลที่เจ็ดและซิงเกิลสุดท้ายจากอัลบั้ม และขึ้นถึงอันดับ 46 ในชาร์ต"บิลบอร์ด"ฮอต 100
เจ้าหญิงอะมะโตะโยะสึ
เจ้าหญิงอะมะโตะโยะสึ (; ? — ?) เจ้าหญิงในตำนานของญี่ปุ่นเป็นพระธิดาของ เจ้าชายโอะกิมิ พระราชโอรสองค์ใหญ่ของ จักรพรรดิอันเน จักรพรรดิลำดับที่ 3 และเป็นจักรพรรดินีของ จักรพรรดิอิโตะกุ จักรพรรดิลำดับที่ 4 ผู้เป็นพระปิตุลา (อา) รวมถึงเป็นพระราชมารดาของ จักรพรรดิโคโช จักรพรรดิลำดับที่ 5
หลักการศรัทธา
อุซูลุดดีนคือรากฐานของความศรัทธา ชีอะฮ์มีความเชื่อว่าจะต้องมีความศรัทธาเป็นอันดับแรก หลังจากนั้นก็จะตามมาในข้อปฏิบัติอื่นๆ อุซูลุดดีนเกี่ยวข้องกับความศรัทธาส่วนฟุรูอุดดีนนั้นเกี่ยวกับการปฏิบัติ อุซูลุดดีนในทรรศนะของอะฮ์ลิสซุนนะฮ์ได้แก่เอกานุภาพ( เตาฮีด),ตำแหน่งศาสดา(นบูวัต)และการฟื้นคืนชีพ(มะอ๊าด) ส่วนในทรรศนะของชีอะฮ์เพิ่มความยุติธรรมของพระเจ้า(อัดล์)และตำแหน่งอิมาม(อิมามัต)เข้าไป พื้นฐานต่างๆของความศรัทธาได้ครอบคลุมศาสนาต่างๆเอาไว้ซึ่งมีความแตกต่างกันออกไปตามภาษา,กาลเวลาและชาติพันธ์
การมีความเชื่อในอุซูลุดดีนนั้น ต้องได้มาจากการศึกษาค้นคว้า ไม่ใช่ได้มาจากการปฏิบัติตาม ผู้ใดที่ไม่มีความศรัทธาในอุซูลุดดีนก็จะถือว่าเป็นผู้ที่ตกศาสนา ในช่วงเริ่มต้น หนังสือภาคปฏิบัติบางเล่มได้พูดถึงอุซูลุดดีนไว้ หลักความเชื่อว่าด้วยเรื่องเอกานุภาพของพระเจ้า( เตาฮีด)หลักความเชื่อว่าด้วยเรื่องตำแหน่งศาสดา(,นบูวัต)และหลักความเชื่อว่าด้วยเรื่องการฟื้นคืนชีพ(มะอ๊าด) คือหลักศรัทธาร่วมในศาสนาอิสลาม ส่วนในเรื่องว่าด้วยตำแหน่งผู้นำ(อิมามัต)และความเชื่อว่าด้วยความยุติธรรมของพระเจ้า(อัดล์)เป็นความเชื่อของสำนักคิดชีอะฮ์(อยู่ในอุซูลุดดีน) บุคลใดที่ไม่มีความศรัทธาต่อสองสิ่งนี้ก็ถือว่าไม่ได้อยู่ในสำนักคิดชีอะฮ์ ถึงแม้ว่าจะไม่ได้ออกจากอิสลามก็ตาม
หลักการศรัทธาของสำนักคิดชีอะฮ์มีห้าข้อ ซึ่งสามข้อแรกอยู่ในหลักความเชื่อของอิสลามนั่นเอง ส่วนอีกสองข้อเป็นหลักความเชื่อของสำนักคิดชีอะฮ์ บุคลใดที่ไม่มีความศรัทธาต่อสองสิ่งนี้ถือว่าไม่ได้อยู่ในสำนักคิดชีอะฮ์ ถึงแม้ว่าจะไม่ได้ออกจากอิสลามก็ตาม 1.เตาฮีด 2.นบูวัต 3.มับดะอ์(จุดเริ่มต้น)และมะอ๊าด(จุดจบ)นอกจากนั้นอะฮ์ลิสซุนนะฮ์ก็ยังมีความเชื่อในข้อปฏิบัติของอิสลาม(อัรกานุลอิสลาม)อีกเช่นกันเริ่มต้นด้วยการกล่าวชะฮาดะตัยน์(การปฏิญาณตนในการมีศรัทธาต่อพระเจ้าและศาสดา) และอีกสี่หลักการศรัทธารวมทั้งมีหลักปฏิบัติที่สำคัญในอิสลามคือ นมาซ,ศิลอด,ซะกาต,ฮัจญ์
ชีอะฮ์สิบสองอิมาม
ชีอะฮ์สิบสองอิมามหรือ อิษนาอะชะรีเป็นชื่อของสำนักคิดชีอะฮ์ในศาสนาอิสลาม มีความเชื่อในสิบสองอิมาม ภายหลังจากศาสดาของอิสลาม สำนักคิดนี้ถูกรู้จักในชื่อ ชีอะฮ์ญะอ์ฟะรีหรืออิมามียะฮ์ ชีอะฮ์สิบสองอิมามในช่วงเริ่มต้นของศตวรรตที่ยี่สิบเอ็ดเป็นสำนักคิดที่ใหญ่ที่สุดในสำนักคิดชีอะฮ์
"อิมามียะฮ์เป็นหนึ่งในสำนักคิดที่ถูกรู้จักที่สุดในด้านเทววิทยา มีรากศัพย์มาจากคำว่าอิมามในพจนานุกรมให้ความหมายว่าผู้นำ บุคคลที่เชื่อฟังและปฏิบัติตาม พหูพจน์ของอิมามคือ อะอิมมะฮ์ พยัญชนะตัวยาที่อยู่ในคำก่อนสุดท้าย อิมามียะฮ์เป็นคำเชื่อมที่ให้ความหมายผู้นำไปยังอิมาม ส่วนการใช้พยัญชนะที่เป็นเครื่องหมายบ่งบอกถึงการเป็นเพศหญิง(ตามหลักภาษาอาหรับ) ก็เพื่อที่จะแนะนำสำนักคิดอิมามียะฮ์(เจาะจงไปที่กลุ่มหนึ่งที่ได้ปฏิตามผู้นำที่ถูกแต่งตั้งภายหลังจากการจากไปของท่านศาสดาอิสลาม)
ส่วนในความหมายเฉพาะให้ความหมายว่ากลุ่มใดก็ตามภายหลังจากท่านศาสดามุฮัมหมัด มีความเชื่อในอิมามที่ถูกแต่งตั้ง หรืออาจจะเรียกว่าอิมามีก็ได้ ในสภาพนี้คำว่า อิมามียะฮ์กับชีอะฮ์ให้ความหมายเดียวกัน ด้วยเหตุผลที่ว่า ชีอะฮ์คือผู้ที่ปฏิบัติตามอิมาม อะลีบินอะบีฏอลิบ ที่ถูกแต่งตั้งจากท่านศาสดานักวิจัยร่วมสมัยบางกลุ่มของสำนักคิดต่างๆในอิสลาม ได้เชื่อว่าส่วนมากที่รวมสำนักคิดต่างๆของ อัชอะรี หรือ มะละฏีเข้ามาในอิมามียะฮ์นั้นไม่มีตัวตนจริงหรืออันที่จริงนั้นเป็นเพียงสำนักคิดที่ถูกสร้างขึ้นเหมือนกับ(ซุรอรียะฮ์)และ (ฮิชามียะฮ์) การมีความเชื่อเฉพาะในด้านหนึ่งของเทววิทยาไม่สามารถที่จะเพิ่มจำนวนของสำนักคิดได้ ดังนั้นสิ่งที่จะเป็นแนวทางในการแยกความหมายอิมามียะฮ์โดยให้ความหมายโดยรวม ความแตกต่างที่แท้จริงอยู่ในเรื่องความต่อเนื่องของอิมามัตและข้อปลีกย่อย ดังนั้นสามารถที่จะนับ(ซัยดียะฮ์) (อิสมาอีลียะฮ์)และ(วากิฟียะฮ์)เป็นสำนักคิดหนึ่งของชีอะฮ์ได้ เป็นไปได้ที่เป้าหมายในการเพิ่มสำนักคิดอาจจะมาจากฮาดีษที่ถูกรู้จัก คือประชาติของอิสลามจะแบ่งออกเป็นเจ็ดสิบสามพวก
ผู้ที่ปฏิบัติตามแนวทางอิมามัตมีความเชื่อว่าภายหลังจากที่ท่านศาสดาของอิสลามจากไป ความต้องการของมนุษย์ไปยังตัวแทนของพระเจ้านั้นไม่ได้สิ้นสุดลง ด้วยเหตุผลนี้อัลลอฮ์จึงได้แต่งตั้งบรรดานบีขึ้นมาโดยเลือกตัวแทนขึ้นมาในหมู่พวกเขาเพื่อชี้นำทางให้แก่มนุษย์ไว้ด้วยเช่นเดียวกัน ชีอะฮ์สิบองอิมามมีความเชื่อต่อสิบสองตัวแทน(วะซี) ที่บริสุทธิ์ซึ่งมาจากครอบครัวของท่านศาสดามุฮัมหมัดว่าเป็นตัวแทนถูกเลือกจนถึงวันสิ้นโลกโดยใช้อัลกุรอานและอ้างอิงไปยังแบบฉบับของนบี ชีอะฮ์ได้อ้างอิงไปยังฮาดีษของท่านญาบิรและฮาดีษอื่นๆที่ถูกยอมรับว่าสิบสองอิมามได้ถูกเลือกจากอัลลอฮ์และชื่อทั้งสิบสองท่านก็ถูกระบุไว้แล้วในสมัยของท่านนบี
หนึ่งในหลักศรัทธาของชีอะฮ์สิบสองอิมามคือตำแหน่งอิมาม(อิมามัต) ซึ่งอิมามัตจะทำให้การศรัทธานั้นสมบูรณ์ และเช่นเดียวกันอิมามัตก็เหมือนกับนบูวัตทั้งสองคือความเมตตาจากพระผู้เป็นเจ้า และจำเป็นที่จะต้องมีผู้นำ(อิมาม)ในทุกยุคสมัยเพื่อที่จะชี้ทางนำให้กับมวลมนุษย์ชาติภายหลังจากท่านศาสดา อิมามนั้นก็จะต้องมีอำนาจเหนือประชาชาติเหมือนกับท่านศาสดาไม่ว่าจะในเรื่องการตัดสินหรือขจัดการกดขี่ข่มเหง ด้วยเหตุนี้เองอิมามัตคือการช่วยเหลือต่อเนื่องจากท่านศาสดา เมื่อจำเป็นจะต้องมีนบูวัตก็จำเป็นจะต้องมีอิมามัตเช่นเดียวกัน
แคนดิซ ลีเรย์
แคนดิซ การ์กาโน (Candice Gargano) (née Dawson) เกิด เป็นนักมวยปล้ำอาชีพชาวแคนาดา-อเมริกัน ปัจจุบันเซ็นสัญญากับค่ายพัฒนาทักษะของ WWE อย่าง NXT ที่รู้จักกันในชื่อบนสังเวียน แคนดิซ ลีเรย์ (Candice LeRae) เธอเป็นที่รู้จักกันดีที่สุดสำหรับการทำงานในสมาคมอิสระอเมริกัน, ที่สะดุดตาที่สุดคือ Pro Wrestling Guerrilla (PWG) เธอเป็นอดีตแชมป์ PWG World Tag Team Championship 1สมัย (ในฐานะครึ่งหนึ่งของ World's Cutest Tag Team), ทำให้เธอเป็นแชมป์ผู้หญิงคนเดียวในประวัติศาสตร์สมาคม
เดเอ็ฟเบ-โพคาล 2018 รอบชิงชนะเลิศ
การแข่งขัน เดเอ็ฟเบ-โพคาล 2018 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2017–18, ฤดูกาลที่ 75 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 19 พฤษภาคม ค.ศ. 2018 ที่สนาม โอลึมเพียชตาดิโยน ใน เบอร์ลิน.
นัดชิงชนะเลิศครั้งนี้เป็นการพบกันระหว่าง บาเยิร์น มิวนิก, ด้วยสถิติชนะเลิศของการแข่งขันรายการนี้, และ ไอน์ทรัคท์ ฟรังค์ฟูร์ท, รองชนะเลิศของฤดูกาลที่ผ่านมา, สร้างขึ้นอีกครั้งในการรีแมตช์ของ นัดชิงชนะเลิศเมื่อปี 2006.
"หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน)."
จักรพรรดินีซ่ง (ราชวงศ์ซ่ง)
จักรพรรดินีซ่ง (; 952 — 995) ฐานันดรศักดิ์ จักรพรรดินีเซี่ยวจาง จักรพรรดินีแห่ง ราชวงศ์ซ่ง โดยอภิเษกเป็นจักรพรรดินีองค์ที่ 2 ใน จักรพรรดิซ่งไท่จู่
พระนางมาจากการเป็นเชื้อพระวงศ์โดยพระอัยกาฝ่ายพระมารดา (ตา) คือ ปฐมจักรพรรดิ ราชวงศ์ฮั่นยุคหลัง หลิว จือ-ยฺเหวี่ยน ส่วนพระอัยกาฝ่ายพระบิดา (ปู่) คือ ปฐมจักรพรรดิ ราชวงศ์ถังยุคหลัง หลี่ ฉุนซฺวี่
ดิอันโฮลีอะไลอันซ์
ดิ อันโฮลีย์ อัลลีแอนซ์ () เป็นละครโทรทัศน์ที่สร้างขึ้นในปี ค.ศ. 2017 นำแสดงโดย นีน่า เปา, รูก้า ชาน, หู ติ้งซิน, โจเอล ชาน, เหยา จื่อหลิง, กัว ฟุง, จิมมี่ เอ๋า, เคเค เจิ้ง, เจียง เหม่ยอี้ ออกอากาศทางช่อง TVB ในประเทศจีน
หลักการอิสลาม
หลักการอิสลาม(อัรกานุลอิสลาม)หมายถึงรากฐานและหลักปฎิบัติต่างๆในอิสลาม
ชีอะฮ์ได้อธิบายความเชื่อต่อหลักศรัทธาไว้สองลักษณะคือ อุซูลุดดีนและฟุรูอุดดีน อุซูลตั้งอยู่บนพื้นฐานของหลักการศรัทธาส่วนฟุรูอ์ตั้งอยู่บนพื้นฐานของหลักการปฎิบัติ ความเชื่อในอุซูลนั้นถือเป็นเงื่อนไขในการยอมรับศาสนาและนิกาย ส่วนการปฎิบัติตามหลักฟุรูอ์นั้นไม่ถือเป็นเงื่อนไขจำเป็นในการเป็นมุสลิม หลักศรัทธา(อุซูล)ของสำนักคิดชีอะฮ์มีห้าประการซึ่ง สามประการแรกเป็นหลักศรัทธาของศาสนาอิสลามตามลำดับดังต่อไปนี้
ฟุรูอุดดีนนั้นคือหลักปฏิบัติที่จำเป็นในอิสลามซึ่งมีสิบข้อดังต่อไปนี้
อะฮ์ลิสซุนนะฮ์ได้สรุปหลักการของอิสลามไว้ในหลักปฏิบัติห้าประการที่จำเป็นสำหรับมุสลิมทุกคนได้แก่
อิสมาอีลีมีความศรัทธาในเจ็ดหลักการของอิสลามดังนี้
มหาวิทยาลัยเวือทซ์บวร์ค
มหาวิทยาลัยยูลิอุส-มักซีมีเลียนแห่งเวือทซ์บวร์ค () หรือเรียกอย่างย่อว่า มหาวิทยาลัยเวือทซ์บวร์ค () เป็นสถาบันอุดมศึกษาของรัฐ ในเมืองเวือทซ์บวร์ค รัฐบาวาเรีย ประเทศเยอรมนี ถือเป็นหนึ่งในสถาบันการศึกษาที่เก่าแก่ที่สุดในเยอรมนี ก่อตั้งขึ้นในปีค.ศ. 1402 อย่างไรก็ตาม มหาวิทยาลัยได้ถูกปิดลงในปี 1415 ก่อนที่จะเปิดขึ้นใหม่อีกครั้งในปี 1582 ด้วยดำริของ ยูลิอุส เอ็คเทอร์ ฟอน เมอชเปลบรุนน์ (Julius Echter von Mespelbrunn) เจ้าชายมุขนายกแห่งเวือทซ์บวร์ค ชื่อมหาวิทยาลัยในปัจจุบันตั้งขึ้นตามพระนามของเจ้าชายมุขนายก และอีกท่านคือ พระเจ้ามักซีมีเลียนที่ 1 โยเซฟแห่งบาวาเรีย
มหาวิทยาลัยเวือทซ์บวร์คเป็นหนึ่งในสถาบันสมาชิกของกลุ่ม German U15 อันเป็นเครือข่ายสถาบันการศึกษาและวิจัยชั้นนำที่สุด 15 แห่งของเยอรมนี และยังเป็นหนึ่งในสมาชิกของกลุ่มกูอิงบรา เครือข่ายมหาวิทยาลัยชั้นนำของยุโรป
สเตรย์คิดส์
สเตรย์คิดส์ (; ) เป็นกลุ่มนักร้องชายสัญชาติเกาหลีใต้ สังกัดเจวายพีเอนเตอร์เทนเมนต์ เปิดตัวอย่างเป็นทางการในปี พ.ศ. 2561 มีสมาชิกทั้งหมด 9 คน ได้แก่ อูจิน บังชาน ลีโน ชางบิน ฮยอนจิน ฮัน ฟีลิกซ์ ซึงมิน และไอเอ็น โดยสมาชิกทั้งหมดมาจากรายการ Stray Kids ทางช่อง MNET
บังชาน ฮัน และชางบิน ตอนที่เป็นศิลปินฝึกหัดในค่ายเจวายพี ทั้งสามคนได้รวมตัวกันชื่อกลุ่ม 3RACHA เป็นกลุ่มแนวฮิปฮอป บังชาน ใช้ชื่อว่า CB97 ฮัน ใช้ชื่อว่า J.ONE และชางบิน ใช้ชื่อว่า SPEAR B ทั้งสามคนได้ปล่อยมิกซ์เทปใน Soundcloud และ YouTube และทำการฟอร์มวงมาระยะหนึ่ง ภายหลัง บังชาน ได้ทำการฟอร์มวงอีกครั้งจนกลายเป็นสเตรย์คิดส์ที่มีสมาชิก 9 คน
สมาชิกทั้ง 9 คนได้รวมตัวกัน และเพื่อที่จะเดบิวต์ต้องผ่านการประการเมินผลผ่านรายการ Stray Kids ออกอากาศในเดือนตุลาคม 2017 ทางช่อง Mnet โดยมีเป้าหมายคือได้เดบิวต์ด้วยกันทั้งหมด Stray Kids มีความหมายว่า กลุ่มเด็กที่ต้องออกจากบ้านมาเพื่อใช้ชีวิตด้วยตัวเอง โดยก่อนที่รายการจะออกอากาศได้ปล่อย MV “Hellevator” ออกมาก่อนหลังจากผ่านมิชชั่นต่างๆ มีสมาชิก 2 คนโดนคัดออก แต่สุดท้ายสมาชิกทั้ง 9 คนจะได้เดบิวต์ด้วยกันทั้งหมด หลังจบรายการก่อนที่จะเดบิวต์ Stray Kids ได้ปล่อย Mixtape เป็นอัลบั้มพรีเดบิวต์ ก่อนที่จะเดบิวต์อย่างเป็นทางการในวันที่ 25 มีนาคม 2018 โดยสมาชิกได้เขียนเพลง และร่วมแต่งเพลงในอัลบั้มด้วย
แฟ้มเขียวของเกอริง
ในการพิจารณาคดีเนือร์นแบร์ก ได้มีเอกสารฉบับหนึ่งที่ถูกเรียกว่า "แฟ้มเขียว"ของจอมพลแฮร์มันน์ เกอริง นี่เป็นระเบียบนโยบายหลักสำหรับการแสวงหาผลประโยชน์ทางเศรษฐกิจในการพิชิตสหภาพโซเวียต ความหมายของเอกสารฉบับนี้คือความตายด้วยความอดอยากของชนชาวสลาฟนับล้านคน บางสิ่งบางอย่างเกิดขึ้นในฮอโลคอสต์ การปล่อยปะละเลยของทหารโซเวียตที่ถูกจับกุมโดยทหารนาซีซึ่งนำไปสู่อัตราการเสียชีวิตสูง และบังคับยึดเสบียงอาหารทั่วไปในพื้นที่ยึดครองของสหภาพโซเวียต เอกสารฉบับนี้เรียกว่า เอกสารดำเนินพิจารณาคดีของโซเวียต Exhibit USSR 10